open-index/open-wikipedia-markdown huggingface dataset:
ಹಾವಿನ ಪೊರೆ

alt=The slender light-green pointed head of a vine snake is shown facing the right side. It has ridged snout with a small tubercle at the end and golden eyes with a horizontal black slot-shaped pupil. Scales on top of the head are clearly visible due to the sunlight coming from left above.|right|thumb|300x300px|ಬಳ್ಳಿ ಹಾವಿನ ತಲೆಯ ಮೇಲೆ ಸಂಕೀರ್ಣವಾದ ಆಕಾರದ ಪೊರೆ
ಇತರ ಸರೀಸೃಪಗಳಂತೆ, ಹಾವುಗಳು **ಪೊರೆ**ಯಿಂದ ಆವೃತವಾದ ಚರ್ಮವನ್ನು ಹೊಂದಿರುತ್ತವೆ. ವಿವಿಧ ಆಕಾರಗಳು ಮತ್ತು ಗಾತ್ರಗಳ ಪೊರೆಗಳು ಅಥವಾ ಸ್ಕೂಟಗಳು ಹಾವುಗಳನ್ನು ಇಡಿಯಾಗಿ ಆವರಿಸಿರುತ್ತವೆ. ಒಟ್ಟಾರೆಯಾಗಿ ಇದನ್ನು ಸ್ನೇಕ್‍ಸ್ಕಿನ್ ಎಂದು ಕರೆಯಲಾಗುತ್ತದೆ. ಪೊರೆಯು ಹಾವಿನ ದೇಹವನ್ನು ರಕ್ಷಿಸುತ್ತದೆ, ಚಲನೆಯಲ್ಲಿ ಅದಕ್ಕೆ ನೆರವಾಗುತ್ತದೆ, ತೇವವು ಒಳಗಡೆ ಉಳಿಯಲು ಅವಕಾಶ ನೀಡುತ್ತದೆ, ಮರೆಮಾಚುವಿಕೆಗೆ ನೆರವಾಗಲು ಒರಟುತನದಂತಹ ಮೇಲ್ಮೈ ಲಕ್ಷಣಗಳನ್ನು ಬದಲಾಯಿಸುತ್ತದೆ, ಮತ್ತು ಕೆಲವು ಸಂದರ್ಭಗಳಲ್ಲಿ ಬೇಟೆಯನ್ನು ಹಿಡಿಯಲು ಕೂಡ ನೆರವಾಗುತ್ತದೆ. (ಮರೆಮಾಚುವಿಕೆ ಹಾಗೂ ಪರಭಕ್ಷಕ ವಿರೋಧಿ ಪ್ರದರ್ಶನದಲ್ಲಿ ನೆರವಾಗುವ) ಸರಳ ಅಥವಾ ಸಂಕೀರ್ಣ ಬಣ್ಣಗಾರಿಕೆ ವಿನ್ಯಾಸಗಳು ಕೆಳಗಿರುವ ಚರ್ಮದ ಲಕ್ಷಣವಾಗಿವೆ, ಆದರೆ ಪೊರೆಯುಳ್ಳ ಚರ್ಮದ ಮಡಿಕೆಯಂತಹ ಸ್ವರೂಪವು ಪೊರೆಗಳ ನಡುವೆ ಹೊಳಪಿನ ಚರ್ಮವು ಅಡಗಿರುವುದಕ್ಕೆ ಮತ್ತು ನಂತರ ಪರಭಕ್ಷಕರನ್ನು ಬೆಚ್ಚಿಬೀಳಿಸಲು ಬಹಿರಂಗಗೊಳ್ಳುವುದಕ್ಕೆ ಅವಕಾಶ ನೀಡುತ್ತದೆ.

## ಉಲ್ಲೇಖಗಳು 

ವರ್ಗ:ಹಾವಿನ ಶರೀರಶಾಸ್ತ್ರ
ವರ್ಗ:Pages with unreviewed translations
ರುಮೇಲಿ ಧರ್

thumb|ರುಮೇಲಿ ಧರ್
**ರುಮೇಲಿ ಧರ್**, ಓರ್ವ ಭಾರತೀಯ  ಕ್ರಿಕೆಟ್  ಆಟಗಾರ್ತಿ. ಇವರು ಬಲಗೈ ಬ್ಯಾಟ್ಸ್‍ಉಮನ ಹಾಗೂ ಬಲಗೈ ಮದ್ಯಮ ವೇಗದ ಬೌಲರ್. ದೇಶಿ ಕ್ರಿಕೆಟ್‍ನಲ್ಲಿ ಬಂಗಾಳ, ಅಸ್ಸಾಂ, ಪೂರ್ವ ವಲಯ ಹಾಗು ಇಂಡಿಯ ಎ ಕ್ರಿಕೆಟ್ ತಂಡಗಳಿಗೆ ಆಡಿದ್ದಾರೆ.

## ಆರಂಭಿಕ ಜೀವನ 
ರುಮೇಲಿ ಧರ್ ರವರು ಡಿಸೆಂಬರ್ ೦೯, ೧೯೮೩ರಂದು ಪಶ್ಚಿಮ ಬಂಗಾಳದ ಕೊಲ್ಕತ್ತದಲ್ಲಿ ಜನಿಸಿದರು.

## ವೃತ್ತಿ ಜೀವನ 
### ಪ್ರಥಮ ದರ್ಜೆ ಕ್ರಿಕೆಟ್ 
ದೇಶಿ ಕ್ರಿಕೆಟ್‍ನಲ್ಲಿ  ಬಂಗಾಳ, ಅಸ್ಸಾಂ, ಪೂರ್ವ ವಲಯ ಹಾಗು ಇಂಡಿಯ ಎ ಕ್ರಿಕೆಟ್ ತಂಡಗಳಿಗೆ ಆಡಿದ್ದಾರೆ. ಇವರು ಜುಲ್ಹಾನ್ ಗೋಸ್ವಾಮಿರೊಂದಿಗೆ ಮೊದಲಿಗೆ ಆರಂಭಿಕ ಬೌಲರ್ ಆಗಿ ತಂದಕ್ಕೆ ಸೇರಿಕೊಂಡರು. ನಂತರ ಪಾಕಿಸ್ಥಾನ, ಅಸ್ಟ್ರೇಲಿಯಾ, ದಕ್ಷಿಣ ಆಫ್ರಿಕಾ ಹಾಗು ಮುಂತಾದ ತಂಡಗಳ ವಿರುದ್ದ ದೇಶಕ್ಕಾಗಿ ಸೇವೆ ಸಲ್ಲಿಸಿದ್ದಾರೆ. ಇವರು ೨೦೧೨ರಲ್ಲಿ ಭುಜದ ಗಾಯದಿಂದ ಹಾಗೂ ಮಾನಸಿಕ ಖಿನ್ನತೆಗೆ ಒಳಗಾಗಿ ಕ್ರಿಕೆಟ್ ಜಗತ್ತಿನಿಂದ ಆರು ವರ್ಷ ದೂರವಿದ್ದರು. ನಂತರ ೨೦೧೮ರಲ್ಲಿ ಮತ್ತೆ ಕ್ರಿಕೆಟ್ ಜಗತ್ತಿಗೆ ವಾಪಸ್ ಆದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಜನವರಿ ೨೭, ೨೦೦೩ರಂದು ಲಿನ್ಕನ್‍ನಲ್ಲಿ ಇಂಗ್ಲೆಂಡ್ ಕ್ರಿಕೆಟ್ ತಂಡದ ವಿರುದ್ದ ನಡೆದ ವಿಶ್ವ‍ ಸರಣಿಯ ೨ನೇ ಏಕದಿನ ಪಂದ್ಯದ ಮೂಲಕ ರುಮೇಲಿ ಧರ್ ರವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.ನವಂಬರ ೨೧, ೨೦೦೫ರಲ್ಲಿ ದೆಹಲಿಯಲ್ಲಿ ಇಂಗ್ಲೆಂಡ್ ಕ್ರಿಕೆಟ್ ತಂಡದ ವಿರುದ್ದ ನಡೆದ ಏಕೈಕ ಟೆಸ್ಟ್ ಪಂದ್ಯದ ಮೂಲಕ ರುಮೇಲಿ ಧರ್ ರವರು ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.ಅಗಸ್ಟ್ ೦೫, ೨೦೦೬ರಂದು ಇಂಗ್ಲೆಂಡ್‌ನ ದರ್ಬಿಯಲ್ಲಿ ಇಂಗ್ಲೆಂಡ್ ಕ್ರಿಕೆಟ್ ತಂಡದ ವಿರುದ್ದ ನಡೆದ ಏಕೈಕ ಟಿ-೨೦ ಪಂದ್ಯದ ಮೂಲಕ ರುಮೇಲಿ ಧರ್ ರವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ಜಗತ್ತಿಗೂ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಟಿ-೨೦ ಕ್ರಿಕೆಟ್ : **೧೮** ಪಂದ್ಯ
*ಏಕದಿನ ಕ್ರಿಕೆಟ್ : **೭೮** ಪಂದ್ಯಗಳು
*ಟೆಸ್ಟ್ ಕ್ರಿಕೆಟ್ : **೦೪** ಪಂದ್ಯಗಳು

### ವಿಕೇಟ್‍ಗಳು 
*ಟಿ-೨೦ ಕ್ರಿಕೆಟ್ ಪಂದ್ಯಗಳಲ್ಲಿ: **೧೩**
* ಏಕದಿನ ಕ್ರಿಕೆಟ್ ಪಂದ್ಯಗಳಲ್ಲಿ: **೬೩**
*ಟೆಸ್ಟ್ ಕ್ರಿಕೆಟ್ ಪಂದ್ಯಗಳಲ್ಲಿ: **೦೮**

### ಅರ್ಧ ಶತಕ 
*ಟಿ-೨೦ ಕ್ರಿಕೆಟ್ ಪಂದ್ಯಗಳಲ್ಲಿ: **೦೧** 
*ಏಕದಿನ ಕ್ರಿಕೆಟ್ ಪಂದ್ಯಗಳಲ್ಲಿ: **೦೬** 
*ಟೆಸ್ಟ್ ಕ್ರಿಕೆಟ್ ಪಂದ್ಯಗಳಲ್ಲಿ: **೦೧** 

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್
ವರ್ಗ:ಮಹಿಳಾ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಮೋಂಬತ್ತಿ

thumb
**ಮೋಂಬತ್ತಿ**ಯು (**ಮೇಣದ ಬತ್ತಿ**) ಬೆಳಕು, ಮತ್ತು ಕೆಲವು ಸಂದರ್ಭಗಳಲ್ಲಿ, ಪರಿಮಳ ನೀಡಲು/ಬೀರಲು ಮೇಣದಲ್ಲಿ ನೆಡಲಾಗಿರುವ ಬೆಂಕಿ ಹತ್ತಿಸಬಲ್ಲ ಬತ್ತಿ, ಅಥವಾ ಟ್ಯಾಲೊದಂತಹ ಮತ್ತೊಂದು ದಹ್ಯ ಘನವಸ್ತು. ಮೋಂಬತ್ತಿಯು ಶಾಖವನ್ನು ಕೂಡ ಒದಗಿಸಬಲ್ಲದು, ಅಥವಾ ಇದನ್ನು ಕಾಲವನ್ನು ಲೆಕ್ಕವಿಡುವ ವಿಧಾನವಾಗಿಯೂ ಬಳಸಬಹುದು. ವಿದ್ಯುತ್ ನಿಲುಗಡೆಯ ಸಂದರ್ಭದಲ್ಲಿ ಬೆಳಕು ನೀಡಲು ಮೋಂಬತ್ತಿಯನ್ನು ಬಳಸಬಹುದು.

ಮೋಂಬತ್ತಿಗಳನ್ನು ತಯಾರಿಸುವ ವ್ಯಕ್ತಿಯನ್ನು ಸಾಂಪ್ರದಾಯಿಕವಾಗಿ ಮೋಂಬತ್ತಿಕಾರನೆಂದು ಕರೆಯಲಾಗುತ್ತದೆ. ಮೋಂಬತ್ತಿ ಕಂಬಗಳು ಎಂದೂ ಕರೆಯಲ್ಪಡುವ ಸರಳ ಮೇಜಿನ ಮೇಲಿನ ಮೋಂಬತ್ತಿಪೀಠಗಳಿಂದ ಹಿಡಿದು ಸಂಕೀರ್ಣ ಗೊಂಡೆದೀಪಗಳವರೆಗೆ ಮೋಂಬತ್ತಿಗಳನ್ನು ಹಿಡಿದಿಟ್ಟುಕೊಳ್ಳಲು ವಿವಿಧ ಸಾಧನಗಳನ್ನು ಆವಿಷ್ಕರಿಸಲಾಗಿದೆ.

## ಬಾಹ್ಯ ಕೊಂಡಿಗಳು 
* National Candle Association of the U.S.
*  by Michael Faraday
* Association of European Candlemakers(AECM) 
* European Candle Association (ECA)
* Latin American Candle Manufacturers Association (ALAFAVE)

ವರ್ಗ:ಬೆಳಕಿನ ಮೂಲಗಳು
ಮೊಣಕೈ

thumb

**ಮೊಣಕೈ**ಯು ತೋಳಿನ ಮೇಲಿನ ಮತ್ತು ಕೆಳಗಿನ ಭಾಗಗಳ ನಡುವಿನ ಗೋಚರ ಕೀಲು. ಇದು ಮೊಣಕೈ ಗೆಣ್ಣು, ಮೊಣಕೈ ಕುಳಿ, ಪಾರ್ಶ್ವ ಹಾಗೂ ನಡುವಣ ಮೂಳೆಗೂಜಿನ ಮೇಲಿನ ಉಬ್ಬುಗಳು ಮತ್ತು ಮೊಣಕೈ ಕೀಲಿನಂತಹ ಎದ್ದುಕಾಣುವ ಹೆಗ್ಗುರುತುಗಳನ್ನು ಒಳಗೊಂಡಿದೆ. ಮೊಣಕೈ ಕೀಲು ಮೇಲಿನ ತೋಳಿನಲ್ಲಿರುವ ಭುಜಾಸ್ಥಿ ಮತ್ತು ಮುಂದೋಳಿನಲ್ಲಿರುವ ರೇಡಿಯಸ್ ಹಾಗೂ ಪ್ರಕೋಷ್ಟಾಸ್ಥಿಯ ನಡುವಿನ ಸೈನೋವಿಯಲ್ ಹಿಂಜ್ ಕೀಲಾಗಿದೆ. ಇದು ಮುಂದೋಳು ಹಾಗೂ ಕೈಯನ್ನು ದೇಹದ ಕಡೆ ಮತ್ತು ದೇಹದಿಂದ ದೂರ ಚಲಿಸಲು ಅವಕಾಶ ನೀಡುತ್ತದೆ.

ಮೊಣಕೈಯು ಮಾನವರು ಮತ್ತು ಇತರ ಪ್ರೈಮೇಟ್‍ಗಳಿಗೆ ನಿರ್ದಿಷ್ಟವಾಗಿದೆ.

ಮಾನವರಲ್ಲಿ, ಮೇಲಿನ ಅವಯವವನ್ನು ಚಿಕ್ಕದು ಹಾಗೂ ಉದ್ದವಾಗಿಸುವ ಮೂಲಕ ಗಾಳಿಯಲ್ಲಿ ಕೈಯನ್ನು ಸರಿಯಾಗಿ ಇರಿಸುವುದು ಮೊಣಕೈಯ ಮುಖ್ಯ ಕಾರ್ಯವಾಗಿದೆ. ಮೇಲಿನ ರೇಡಿಯೊಅಲ್ನಾರ್ ಕೀಲು ಮೊಣಕೈ ಕೀಲಿನೊಂದಿಗೆ ಕೀಲುಕೋಶವನ್ನು ಹಂಚಿಕೊಳ್ಳುತ್ತದಾದರೂ, ಅದು ಮೊಣಕೈಯಲ್ಲಿ ಯಾವುದೇ ಕ್ರಿಯಾತ್ಮಕ ಪಾತ್ರವಹಿಸುವುದಿಲ್ಲ.

## ಟಿಪ್ಪಣಿಗಳು 

## ಉಲ್ಲೇಖಗಳು 
ವರ್ಗ:ಮಾನವ ಶರೀರ
ವರ್ಗ:Pages with unreviewed translations
ಮನ್ವಂತರ

ಬ್ರಹ್ಮನ ಒಂದು ಹಗಲೆನಿಸಿದ ಕಲ್ಪವನ್ನು ಹದಿನಾಲ್ಕು **ಮನ್ವಂತರ**ಗಳಾಗಿ ವಿಭಾಗಿಸಿರುವರು. ಕಲ್ಪವೆಂದರೆ 1000 ಚತುರ್ಯುಗಗಳು. ಆದ್ದರಿಂದ ಒಂದು ಮನ್ವಂತರಕ್ಕೆ ಎಪ್ಪತ್ತೊಂದು ಚಿಲ್ಲರೆ ಚತುರ್ಯುಗಗಳೆಂದು ಹೇಳಿದಂತಾಯಿತು ಎಂದೇ ಅಮರಕೋಶಕಾರ ಸ್ಥೂಲವಾಗಿ 71 ದಿವ್ಯಯುಗಗಳಿಗೆ ಒಂದು ಮನ್ವಂತರವೆಂದು ಹೇಳಿರುವುದು ಒಂದೊಂದು ಮನ್ವಂತರದಲ್ಲೂ ಒಬ್ಬೊಬ್ಬ ಪುಣ್ಯ ಪುರುಷ ಇಂದ್ರ ಪಟ್ಟಕ್ಕೆ ಬರುವನು. ಇವನಿಗೆ ಸಹಾಯಕರಾಗಿ ಧರ್ಮಪ್ರವರ್ತಕರಾದ ಏಳು ಮಂದಿ ಮಹಾತ್ಮರು ಸಪ್ತರ್ಷಿಗಳೆಂಬ ಪದವಿ ಅಲಂಕರಿಸುವರು. ಒಂದೊಂದು ಮನ್ವಂತರದಲ್ಲಿಯೂ ಭಗವಂತ ಕೆಲವು ಅವತಾರ ಎತ್ತಿ ದುಷ್ಟ ಶಿಕ್ಷಣ, ಶಿಷ್ಟ ರಕ್ಷಣ ಮುಂತಾದವನ್ನು ಮಾಡುತ್ತಾನೆಂಬ ನಂಬಿಕೆಯಿದೆ.

ಹದಿನಾಲ್ಕು ಮನ್ವಂತರಗಳ ವಿವರಗಳನ್ನು ಭಾಗವತಯೂ ಅಧ್ಯಯನ ಮಾಡತಕ್ಕವರಿಲ್ಲದೆ ವೇದಗಳೂ ವೇದೋಕ್ತವಾದ ಧರ್ಮಗಳೂ ನಷ್ಟವಾಗುತ್ತ ಬರುವುವು. ಆಗ ಕೆಲವು ಮಹಷಿತದ 8ನೆಯ ಸ್ಕಂದದ ಮೊದಲನೆಯ 13 ಅಧ್ಯಾಯಗಳಲ್ಲಿ ವಿಸ್ತಾರವಾಗಿ ವರ್ಣಿಸಲಾಗಿದೆ. 14ನೆಯ ಅಧ್ಯಾಯದಲ್ಲಿ ಮನು, ಮನುಪುತ್ರರು, ಸಪ್ತರ್ಷಿಗಳು ಮುಂತಾದವರ ಕಾರ್ಯಗಳು ವರ್ಣಿಸಲ್ಪಟ್ಟಿವೆ. ಹೇಗೆಂದರೆ, ಒಂದೊಂದು ಮನ್ವಂತರದ ಕಡೆಯಲ್ಲಿಯೂ ಅಧ್ಯಯನ ಮಾಡತಕ್ಕವರಿಲ್ಲದೇ ವೇದಗಳೂ ವೇದೋಕ್ತವಾದ ಧರ್ಮಗಳೂ ನಷ್ಟವಾಗುತ್ತ ಬರುವುವು. ಆಗ ಕೆಲವು ಮಹರ್ಷಿಗಳು ತಮ್ಮ ತಪಃ ಪ್ರಭಾವದಿಂದ ಆ ವೇದಗಳನ್ನು ತಿಳಿದುಕೊಂಡು, ಪುನಃ ಲೋಕದಲ್ಲಿ ಪ್ರಚಾರಗೊಳಿಸುವರು. ಇವರೇ ಸಪ್ತರ್ಷಿಗಳೆನಿಸುವರು. ಮನುಗಳು ಭಗವಂತನಿಂದ ಪ್ರೇರಿತರಾಗಿ, ಆ ಮಹರ್ಷಿಗಳಿಂದ ವಿಸ್ತರಿಸಲ್ಪಟ್ಟ ವೇದಗಳಿಗೂ ವೇದೂಕ್ತ ಧರ್ಮಗಳಿಗೂ ಲೋಪ ಬರದಂತೆ ಪ್ರಜೆಗಳನ್ನು ಅವರವರ ವರ್ಣಾಶ್ರಮ ಧರ್ಮಗಳಲ್ಲಿ ನಿಯಮಿಸುತ್ತ ಧರ್ಮವನ್ನು ನಾಲ್ಕೂ ಪಾದಗಳಿಂದ ನಡೆಸುತ್ತ ಬರುವರು. ಹೀಗೆ ಸ್ಥಾಪಿತವಾದ ಧರ್ಮವನ್ನು ಆಯಾ ಕಾಲದ ಮನುಪುತ್ರರು ಆ ಮನ್ವಂತರ ಮುಗಿಯುವ ತನಕ ಲೋಳವಿಲ್ಲದೆ ನಡೆಸಿಕೊಂಡು ಬರುವರು. ಆಯಾಕಾಲದ ದೇವಗಣಗಳು ಪಿತೃದೇವತೆಗಳೊಡನೆಯೂ ಯಜ್ಞಭೋಕ್ತøಗಳಾದ ಮಹರ್ಷಿಗಳೊಡನೆ ಸೇರಿ ಜನರಿಂದ ಕೊಡಲ್ಪಡುವ ಯಜ್ಞ ಭಾಗಗಳನ್ನು ಭುಜಿಸುವರು. ಇಂದ್ರ ಪದವಿಯಲ್ಲಿರತಕ್ಕವರು ಭಗವಂತನ ಅನುಗ್ರಹದಿಂದ ತಮಗೆ ದೊರೆತ ತ್ರೈಲೋಕ್ಯ ರಾಜ್ಯಲಕ್ಷ್ಮಿಯನ್ನು ಅನುಭವಿಸುತ್ತ ಕಾಲಕಾಲಕ್ಕೆ ಮಳೆಯನ್ನು ಸುರಿಸಿ ಲೋಕವನ್ನು ಪಾಲಿಸುವರು. ಸರ್ವೇಶ್ವರನಾದ ಮಹಾವಿಷ್ಣುವೂ ಆಯಾ ಕಾಲಕ್ಕೆ ತಕ್ಕಂತೆ ಅವತರಿಸಿ ಮನುಗಳಿಗೂ ಇಂದ್ರಾದಿಗಳಿಗೂ ನಿಯಾಮಕವಾಗಿ ಲೋಕ ಕ್ಷೇಮವನ್ನುಂಟುಮಾಡುವುದು. ಸ್ವಾಯಂಭುವ, ಸ್ವಾರೋಚಿಷ, ಉತ್ತಮ, ತಾಮಸ, ರೈವತ, ಚಾಕ್ಷುಷ, ವೈವಸ್ವತ, ಸಾವರ್ಣಿ, ದಕ್ಷಸಾವರ್ಣೀ, ಬ್ರಹ್ಮಸಾವರ್ಣೀ, ಧರ್ಮಸಾವಣಿ, ರುದ್ರಸಾವರ್ಣೀ, ದೇವಸಾವರ್ಣಿ ಮತ್ತು ಇಂದ್ರ ಸಾವರ್ಣಿ - ಇವರೇ ಹದಿನಾಲ್ಕು ಮಂದಿ ಮನುಗಳು. ಇವುಗಳ ಪೈಕಿ ಆರು ಮನ್ವಂತರಗಳು ಕಳೆದು ಹೋಗಿ ಏಳನೆಯ ವೈವಸ್ವತಮನ್ವಂತರ ನಡೆಯುತ್ತಿದೆ. ಇದರಲ್ಲಿ ಇಪ್ಪತ್ತೇಳು ಚತುರ್ಯುಗ ಈಗ ನಡೆಯುತ್ತಿದೆ. ವಿವಸ್ವಂತನ ಮಗನಾದ ಶ್ರಾದ್ಧದೇವನೆಂಬುವ ಈಗಿನ ಮನು. ಅವನಿಗೆ ಇಕ್ಷಾಕು, ನಭಗ ಮುಂತಾದ 10 ಮಂದಿ ಮಕ್ಕಳು. ಆದಿತ್ಯ, ವಸು, ವಿಶ್ವೇದೇವರೆಂಬುವರು ದೇವಗಣಗಳು. ಪುರಂದರನೆಂಬುವ ಇಂದ್ರ. ಕಶ್ಯಪ, ಅತ್ರಿ, ವಸಿಷ್ಠ, ವಿಶ್ವಾಮಿತ್ರ, ಗೌತಮ, ಜಮದಗ್ನಿ ಮತ್ತು ಭಾರದ್ವಾಜರೆಂಬುವರು ಸಪ್ತರ್ಷಿಗಳು. ಭಗವಂತ ಈ ಮನ್ವಂತರದಲ್ಲಿ ವಾಮನನೆಂಬ ಹೆಸರಿನಿಂದ ಆದಿತಿ, ಕಶ್ಯಪರಿಗೆ ಪುತ್ರನಾಗಿ ಅವತರಿಸಿದ.

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸದಾಶಿವೇಶ್ವರ ದೇವಸ್ಥಾನ, ಪಜಿರಡ್ಕ

**ಪಜಿರಡ್ಕ ಸದಾಶಿವೇಶ್ವರ ದೇವಸ್ಥಾನ** ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲೂಕಿನ ಕಲ್ಮಂಜ ಗ್ರಾಮದ ಪಜಿರಡ್ಕ ಎಂಬ ಹಳ್ಳಿಯಲ್ಲಿರುವ ಒಂದು ದೇವಾಲಯ. *ಸಂಗಮ ಸದಾಶಿವ* ಎಂದೂ ಪ್ರಸಿದ್ದಿಯನ್ನು ಪಡೆದುಕೊಂಡಿದೆ. ಈ ಮಂದಿರ ನೇತ್ರಾವತಿ ನದಿಯ ತಟದಲ್ಲಿ ಇದ್ದು, ನೇತ್ರಾವತಿ ಮತ್ತು ಮೃತ್ಯುಂಜಯ ಎಂಬ ಎರಡು ನದಿಗಳು ದೇವಸ್ಥಾನದ ಎದುರುಗಡೆ ಸಂಗಮಿಸಿ ನೇತ್ರಾವತಿಯಾಗಿ ಮುಂದೆ ಹರಿಯುವ ಕಾರಣದಿಂದ *ಸಂಗಮ ಸದಾಶಿವ* ಎಂಬ ಹೆಸರು ಬಂದಿದೆ.

## ಇತಿಹಾಸ
ಸುಮಾರು ೮೦೦ ವರ್ಷಗಳ ಹಿಂದೆ ದೇವರಗುಡ್ಡೆ ಎಂದು ಕರೆಯಲ್ಪಡುವ “ಆದಿಪಜಿರಡ್ಕ’ದಲ್ಲಿ ಹುಲ್ಲು ಹೆರೆದು ತರುವುದೇ ಉದ್ಯೋಗವಾಗಿದ್ದ ಹೊಲತಿಯೊಬ್ಬಳು ತನ್ನ ಕಾಯಕವಾಗಿ ಹರಿತ ಕತ್ತಿಯನ್ನು ಹಿಡಿದು ಹಸಿರು ಹುಲ್ಲನ್ನು ಕಡಿಯುತ್ತಾ ಮುಂದುವರಿಯುತ್ತಿರುವಾಗ ಕತ್ತಿ ಕಪ್ಪಗಿನ ಕಲ್ಲೊಂದಕ್ಕೆ ತಾಗಿ ಆ ಕಲ್ಲಿನಿಂದ ರಕ್ತ ಹರಿದು ಬಂತು. ಹೆದರಿದ ಹೆಣ್ಣು ಊರೆಲ್ಲಾ ಬೊಬ್ಬಿಟ್ಟಳು. ಜನರೆಲ್ಲಾ ಓಡಿ ಬಂದು ಸ್ಥಳಪರಿಶೀಲನೆ ನಡೆಸಿದಾಗ ಕಂಡುಬಂದ ವಿಚಾರವೆಂದರೆ, ರಕ್ತ ಚಿಮ್ಮಿದ ಕಲ್ಲು ಸಾಮಾನ್ಯ ಕಲ್ಲಾಗಿರದೆ ಹಳೆಯ ಕಾಲದ ಶಿವಲಿಂಗವೆಂದು ಮನದಟ್ಟಾಯಿತು. ಪರಿಶೀಲನೆಯಿಂದ ಸಾವಿರಾರು ವರ್ಷಗಳ ಹಿಂದಿನ ಶಿವಾಲಯದ ಕುರುಹುಗಳು ಆ ಜಾಗದಲ್ಲಿ ಕಂಡುಬಂದವು. ಆ ಜಾಗದಲ್ಲಿ ಮತ್ತೆ ಆಲಯ ನಿರ್ಮಿಸಬೇಕೆಂದುಕೊಂಡರು. ಆದರೆ ಶಿವಗೃಹ ನಿರ್ಮಾಣಕ್ಕೆ ಉತ್ತಮ ನದಿ ಮೊದಲಾದ ಅವಶ್ಯಕತೆ, ಪತ್ರ ಪುಷ್ಪ ಫಲಗಳುಳ್ಳ ಧಾತ್ರಿ, ಧನ, ಗೋದಾನ್ಯವಸೆವ ಧರಿತ್ರಿ ಇವೆಲ್ಲ ಬೇಕು. ನದಿಯಲ್ಲದಿದ್ದರೂ ಹಿಂದೊಮ್ಮೆ ಉಳಿದೆಲ್ಲ ವೈಭವವಿದ್ದಿರಬಹುದಾದರೂ ಅಲ್ಲಿ ಆ ಕಾಲಕ್ಕೆ ಅದು ಪಾಳುಬಿದ್ದ ಗುಡ್ಡವಾಗಿತ್ತು. ಜನವಸತಿಗಳಿಂದ ಬಲು ದೂರವಾಗಿತ್ತು. ಹಾಗೆಂದು ಊರ ಮುಂದಾಳುಗಳಿಗೆ ಹಗಲು-ರಾತ್ರಿ ಚಿಂತೆಯುಂಟಾಯಿತು. ಊರ ಹಿರಿಯರಿಗೆ ಕನಸಿನಲ್ಲಿ ಸದಾಶಿವನ ದರ್ಶನವಾಯಿತು. ಮೃತ್ಯುಂಜಯ ಹಾಗೂ ನೇತ್ರಾವತಿ ಸಂಧಿಸಿ ಲೀನವಾಗುವಲ್ಲಿ ಗುಡಿ ಕಟ್ಟುವಂತೆ ಪರಶಿವನ ಆಜ್ಞೆಯಾಯಿತು. ಇಂದು ಚಕ್ರತೀರ್ಥವೆಂದು ಪ್ರಸಿದ್ಧವಾದ ಸಂಗಮ ತೀರ್ಥದ ದಡದಲ್ಲೇ ಗುಡಿ ಕಟ್ಟಿ ಲಿಂಗ ಸ್ಥಾಪನೆಯಾಗಿ ಶಿವಾಲಯ ತಲೆಯೆತ್ತಿ ನಿಂತಿತು. ಪಜಿರಡ್ಕದ ಸದಾಶಿವ ಇಲ್ಲಿ ನೆಲೆಯಾದನು. ಅಂದಿನಿಂದ ಈ ಸ್ಥಳ ಪಜಿರಡ್ಕ ಎಂದೇ ಪ್ರಸಿದ್ಧವಾಯಿತು. ಪಜಿರಡ್ಕ ಎಂದರೆ ತುಳು ಭಾಷೆಯಾಗುತ್ತದೆ. ಹೇಗೆಂದರೆ *ಪಜಿರ್* ಎಂದರೆ ತುಳು ಭಾಷೆಯಲ್ಲಿ ಹಸಿರು ಹುಲ್ಲು ಎಂದರ್ಥ, ಹಾಗೇಯೇ ಅಡ್ಕ ಎಂದರೆ ಸ್ಥಳ ಎಂದರ್ಥ ಇವೆರಡೂ ಕೂಡಿ ಪಜಿರಡ್ಕ ಎಂದಾಯಿತು. 

ಹಿಂದೆ ಲಿಂಗೋದ್ಭವವಾದ ಅಂದಿನ ಪಜಿರಡ್ಕ-ದೇವರಗುಡ್ಡೆ ಇಂದಿನ ಪಜಿರಡ್ಕ ದೇವಾಲಯದ ಒಂದು ಕಿ.ಮೀ ದೂರದಲ್ಲಿದೆ. ಆದಿಪಜಿರಡ್ಕ ಎಂದು ಕರೆಯಲ್ಪಡುವ ಇಲ್ಲಿ ಭಗ್ನ ಲಿಂಗ ಹಾಗೂ ಹಳೆಯ ಮಂದಿರದ ಭಗ್ನಾವಶೇಷಗಳನ್ನು ಈಗಲೂ ಕಾಣಬಹುದು. ಸ್ಥಳೀಯರು ಹೇಳುವಂತೆ ಈ ಈಶ್ವರ ದೇವಲಯ, ಧರ್ಮಸ್ಥಳ ಮಂಜುನಾಥೇಶ್ವರ ಮಂದಿರಕ್ಕೂ ಹಳೆಯದಾದ ಮಂದಿರ !.

ಈ ಶಿವ ದೇವಾಲಯವನ್ನು ಎರಡು ಬಾರಿ ಅಂದರೆ ೧೯೮೦ ಮತ್ತು ೨೦೦೮ರಲ್ಲಿ ನವೀಕರಿಸಲಾಯಿತು.. ಎರಡನೇ ಬಾರಿ ನವೀಕರಿಸಿದ ನಂತರ, ೨೦೦೯ನೇ ಇಸವಿಯ ಎಪ್ರಿಲ್ ೪ರಿಂದ ೧೨ರವರೆಗೆ ಬ್ರಹ್ಮಕಲಶಾಭಿಷೇಕ ಕಾರ್ಯಕ್ರಮವೂ ನಡೆಯಿತು. ಸುತ್ತಲಿನ ಹತ್ತು ಗಾಮಗಳನ್ನೊಳಗೊಂಡ ಪಜಿರಡ್ಕ ಮಾಗಣೆ ಬೈಲಂಗಡಿಯ ಮಾಲೇರ ಸೀಮೆಗೆ ಸೇರಿದ್ದು. ಬೈಲಂಗಡಿಯರಸರ ಕಾಲದಲ್ಲಿ ಪಜಿರಡ್ಕ ಮಾಗಣೆಗೆಲ್ಲಾ ಏಕಮೇವಾದ್ವಿತೀಯವಾಗಿ ವಿಜೃಂಭಿಸಿದ ದೇವ ಮಂದಿರ.

## ದೇವಸ್ಥಾನ ತಲುಪುವ ದಾರಿ
ಪಜಿರಡ್ಕ ಧರ್ಮಸ್ಥಳದಿಂದ ಸುಮಾರು 9 ಕಿಲೋಮೀಟರ್ ಉಜಿರೆ ಕಡೆ ಬರುವಾಗ *ನೀರಚಿಲುಮೆ* ಎಂಬ ಜಾಗ ಸಿಗುತ್ತದೆ. ಅಲ್ಲಿಂದ ೩.೦೫ ಕೀ.ಮೀ ಸಾಗಿದರೆ ಪಜಿರಡ್ಕ ದೇವಸ್ಥಾನ ಸಿಗುವುದು. ಈ ಮಾರ್ಗವಲ್ಲದೇ ಇನ್ನೊಂದು ಮಾರ್ಗವಿದೆ. ಉಜಿರೆಯಿಂದ ಚಾರ್ಮಾಡಿ ಕಡೆಗೆ ಸಾಗುವಾಗ ಮಾರ್ಗ ಮಧ್ಯೆ ಸಿಗುವ ನಿಡಿಗಲ್‍ ಎಂಬಲ್ಲಿಂದ ೩.೦೫ ಕೀ ಮೀ ಒಳಗೆ ಸಾಗಿದರೆ ಈ ದೇವಸ್ಥಾನ ತಲುಪಬಹುದು.

## ಉಲ್ಲೇಖಗಳು 
ವರ್ಗ:ದೇವಾಲಯಗಳು
ದಯಾಲನ್ ಹೇಮಲತಾ

**ದಯಾಲನ್ ಹೇಮಲತಾ**, ಓರ್ವ ಭಾರತೀಯ  ಕ್ರಿಕೆಟ್  ಆಟಗಾರ್ತಿ. ಇವರು ಬಲಗೈ ಬ್ಯಾಟ್ಸ್‍ಉಮನ ಹಾಗೂ ಬಲಗೈ ಆಫ್ ಬ್ರೇಕ್ ಬೌಲರ್. ದೇಶಿ ಕ್ರಿಕೆಟ್‍ನಲ್ಲಿ ತಮಿಳುನಾಡು, ಸೌತ್ ಝೋನ್ ಕ್ರಿಕೆಟ್ ತಂಡಗಳಿಗೆ ಆಡಿದ್ದಾರೆ.

## ಆರಂಭಿಕ ಜೀವನ 
ದಯಾಲನ್ ಹೇಮಲತಾ ರವರು ಸೆಪ್ಟಂಬರ್ ೨೯, ೧೯೯೪ ರಂದು ತಮಿಳುನಾಡಿನ ಚೆನ್ನೈನಲ್ಲಿ ಜನಿಸಿದರು.

## ವೃತ್ತಿ ಜೀವನ 
### ಪ್ರಥಮ ದರ್ಜೆ ಕ್ರಿಕೆಟ್ 
ದೇಶಿ ಕ್ರಿಕೆಟ್‍ನಲ್ಲಿ ತಮಿಳುನಾಡು, ಸೌತ್ ಝೋನ್ ಕ್ರಿಕೆಟ್ ತಂಡಗಳಿಗೆ ಆಡುತ್ತಾರೆ. ಇವರು ಆರಂಭಿಕ ಬ್ಯಾಟ್ಸ್‌‌ಉಮನ್ ಆಗಿ ತಂಡಕ್ಕೆ ಆಯ್ಕೆಗೊಂಡರು. ಆರಂಭಿಕ ಬ್ಯಾಟಿಂಗ್ ಜೊತೆಗೆ ಹೇಮಲತಾ ಆಫ್ ಬ್ರೇಕ್ ಬೌಲಿಂಗ್ ಕೋಡ ಮಾಡುತ್ತಾರೆ. ಮಾರ್ಚ್ ೨೦೧೮ ರಲ್ಲಿ ಇಂಗ್ಲೆಂಡ್ ವಿರುದ್ದ ಭಾರತೀಯ ತಂಡಕ್ಕೆ ಆಯ್ಕೆಯಾಗಿದ್ದರೂ ೧೧ರ ಬಳಗದಲ್ಲಿ ಆಡಿರಲಿಲ್ಲ. ನಂತರ ಶ್ರೀಲಂಕಾ ವಿರುದ್ದ ತಂಡದಲ್ಲಿ ಸ್ಥಾನ ಪಡೆದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಸೆಪ್ಟಂಬರ್ ೧೧, ೨೦೧೮ ರಂದು ಶ್ರೀಲಂಕಾದ ಗಾಲೆಯಲ್ಲಿ ಶ್ರೀಲಂಕಾ ಕ್ರಿಕೆಟ್ ತಂಡದ ವಿರುದ್ದ ನಡೆದ  ಸರಣಿಯ ಎರಡನೇ ಪಂದ್ಯದ ಮೂಲಕ ಹೇಮಲತಾ ರವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.ನಂತರ ನವಂಬರ ೦೯, ೨೦೧೮ರಲ್ಲಿ ಅಮೇರಿಕಾದ ಪ್ರಾವಿಡೆನ್ಸ್‌ನಲ್ಲಿ ನ್ಯೂ ಜೀಲ್ಯಾಂಡ್ ಕ್ರಿಕೆಟ್ ತಂಡದ ವಿರುದ್ದ ನಡೆದ ಐಸಿಸಿ ಟಿ-೨೦ ವಿಶ್ವಕಪ್ ೨೦೧೮ರ ಮೊದಲನೇ ಗ್ರೂಪ್ ಪಂದ್ಯದ ಮೂಲಕ ಹೇಮಲತಾ ರವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಟಿ-೨೦ ಕ್ರಿಕೆಟ್ : *೦೭** ಪಂದ್ಯ
*ಏಕದಿನ ಕ್ರಿಕೆಟ್ : **೦೬** ಪಂದ್ಯಗಳು

### ವಿಕೇಟ್‍ಗಳು 
*ಟಿ-೨೦ ಕ್ರಿಕೆಟ್ ಪಂದ್ಯಗಳಲ್ಲಿ: **೦೫**
* ಏಕದಿನ ಕ್ರಿಕೆಟ್ ಪಂದ್ಯಗಳಲ್ಲಿ: **೦೨*'

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್
ವರ್ಗ:ಮಹಿಳಾ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಮೊನ ಮೆಶ್ರಾಮ

**ಮೊನ ರಾಜೇಶ್ ಮೆಶ್ರಾಮ**, ಓರ್ವ ಭಾರತೀಯ  ಕ್ರಿಕೆಟ್  ಆಟಗಾರ್ತಿ. ಇವರು ಬಲಗೈ ಬ್ಯಾಟ್ಸ್‍ಉಮನ ಹಾಗೂ ಬಲಗೈ ಮಧ್ಯಮ ವೇಗದ ಬೌಲರ್. ದೇಶಿ ಕ್ರಿಕೆಟ್‍ನಲ್ಲಿ ಇಂಡಿಯಾ ಬ್ಲೂ ಕ್ರಿಕೆಟ್ ತಂಡಕ್ಕೆ ಆಡಿದ್ದಾರೆ.

## ಆರಂಭಿಕ ಜೀವನ 
ಮೊನ ಮೆಶ್ರಾಮ ರವರು ಸೆಪ್ಟಂಬರ್ ೩೦, ೧೯೯೧ ರಂದು ಮಹಾರಾಷ್ಟ್ರದ ನಾಗಪುರದಲ್ಲಿ ಜನಿಸಿದರು.

## ವೃತ್ತಿ ಜೀವನ 
### ಪ್ರಥಮ ದರ್ಜೆ ಕ್ರಿಕೆಟ್ 
ದೇಶಿ ಕ್ರಿಕೆಟ್‍ನಲ್ಲಿ ಇಂಡಿಯಾ ಬ್ಲೂ ಕ್ರಿಕೆಟ್ ತಂಡಕ್ಕೆ ಆಡಿದ್ದಾರೆ. ಇವರು ಮದ್ಯಮ ಕ್ರಮಾಂಕದ ಬ್ಯಾಟ್ಸ್‌‌ಉಮನ್ ಆಗಿ ತಂಡಕ್ಕೆ ಆಯ್ಕೆಗೊಂಡರು. ಜೊತಗೆ ಇವರು ಮದ್ಯಮ ವೇಗದ ಬೌಲಿಂಗ ಮಾಡುತ್ತಾರೆ. ತಮ್ಮ ಆಲ್‌ರೌಂಡ್‍ ಆಟದ ಮುಖಾಂತರ ಇವರು ಭಾರತೀಯ ತಂಡಕ್ಕೆ ಆಯ್ಕೆಯಾದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಜೂನ್ ೨೪, ೨೦೧೨ ರಂದು ಐರ್ಲೆಂಡ್‌ನಲ್ಲಿ ಐರ್ಲೆಂಡ್‌ ಕ್ರಿಕೆಟ್ ತಂಡದ ವಿರುದ್ದ ನಡೆದ ಏಕೈಕ ಏಕದಿನ ಪಂದ್ಯದ ಮೂಲಕ ಮೊನ ಮೆಶ್ರಾಮ ರವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ಜೂನ್ ೨೬, ೨೦೧೨ರಲ್ಲಿ ಇಂಗ್ಲೆಂಡ್‌ನಲ್ಲಿ ಇಂಗ್ಲೆಂಡ್ ಕ್ರಿಕೆಟ್ ತಂಡದ ವಿರುದ್ದ ನಡೆದ ಮೊದಲನೇ ಟಿ-೨೦ ಪಂದ್ಯದ ಮೂಲಕ ಮೊನ ಮೆಶ್ರಾಮ ರವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಟಿ-೨೦ ಕ್ರಿಕೆಟ್ : **೧೧** ಪಂದ್ಯಗಳು
*ಏಕದಿನ ಕ್ರಿಕೆಟ್ : **೨೬** ಪಂದ್ಯಗಳು

### ಅರ್ಧ ಶತಕಗಳು 
* ಏಕದಿನ ಕ್ರಿಕೆಟ್ ಪಂದ್ಯಗಳಲ್ಲಿ: **೦೩**

### ವಿಕೇಟ್‍ಗಳು 
*ಟಿ-೨೦ ಕ್ರಿಕೆಟ್ ಪಂದ್ಯಗಳಲ್ಲಿ: **೦೧**
* ಏಕದಿನ ಕ್ರಿಕೆಟ್ ಪಂದ್ಯಗಳಲ್ಲಿ: **೦೧**

## ಪ್ರಶಸ್ತಿಗಳು
೨೦೧೦-೧೧ ರ ಋತುವಿನ ಅತ್ಯುತ್ತಮ ಜೂನಿಯರ್ ಲೇಡಿ ಕ್ರಿಕೆಟಿಗ ಎಂಬ ಹೆಗ್ಗಳಿಕೆಗೆ ಪಾತ್ರವಾದ ಚಿದಂಬರಂ ಪ್ರಶಸ್ತಿ (೮ ಪಂದ್ಯಗಳಲ್ಲಿ ೬೨೩ ರನ್ಗಳು ೧೦೩.೮೩, ಒಂದು ಶತಕ ಮತ್ತು ೫ ಅರ್ಧ ಶತಕಗಳನ್ನು ಒಳಗೊಂಡಂತೆ).

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್
ವರ್ಗ:ಮಹಿಳಾ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಅನುಜಾ ಪಾಟೀಲ್

**ಅನುಜಾ ಅರುಣ್ ಪಾಟಿಲ್**, ಓರ್ವ ಭಾರತೀಯ  ಕ್ರಿಕೆಟ್  ಆಟಗಾರ್ತಿ. ಇವರು ಬಲಗೈ ಬ್ಯಾಟ್ಸ್‍ಉಮನ ಹಾಗೂ ಬಲಗೈ ಅಫ್ ಬ್ರೇಕ್ ಬೌಲರ್. ದೇಶಿ ಕ್ರಿಕೆಟ್‍ನಲ್ಲಿ ಮಹಾರಾಷ್ಟ್ರ ಕ್ರಿಕೆಟ್ ತಂಡಕ್ಕೆ ಆಡಿದ್ದಾರೆ.

## ಆರಂಭಿಕ ಜೀವನ 
ಅನುಜ ಪಾಟಿಲ್ ರವರು ಜೂನ್ ೨೨, ೧೯೯೨ ರಂದು ಮಹಾರಾಷ್ಟ್ರದ ಕೊಲ್ಲಾಪುರದಲ್ಲಿ ಜನಿಸಿದರು.

## ವೃತ್ತಿ ಜೀವನ 
### ಪ್ರಥಮ ದರ್ಜೆ ಕ್ರಿಕೆಟ್ 
ದೇಶಿ ಕ್ರಿಕೆಟ್‍ನಲ್ಲಿ ಮಹಾರಾಷ್ಟ್ರ ಕ್ರಿಕೆಟ್ ತಂಡಕ್ಕೆ ಆಡಿದ್ದಾರೆ. ಇವರು ಆಫ್ ಬ್ರೇಕ್ ಬೌಲರ್ ಆಗಿ ಗಮನ ಸೆಳದು ತಂಡಕ್ಕೆ ಆಯ್ಕೆಗೊಂಡರು. ಜೊತಗೆ  ಮದ್ಯಮ ಕ್ರಮಾಂಕದ ಬ್ಯಾಟ್ಸ್‌‌ಉಮನ್ ಆಗಿ ತಂಡಕ್ಕೆ ಆಸರೆಯಾಗಿದ್ದಾರೆ. ತಮ್ಮ ಆಲ್‌ರೌಂಡ್‍ ಆಟದ ಮುಖಾಂತರ ಇವರು ಭಾರತೀಯ ಟಿ-೨೦ ಕ್ರಿಕೆಟ್ ತಂಡದಲ್ಲಿ ಸೇವೆ ಸಲ್ಲಿಸುತಿದ್ದಾರೆ.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಸೆಪ್ಟಂಬರ್ ೨೯, ೨೦೧೨ರಲ್ಲಿ ಶ್ರೀಲಂಕಾದ ಗಾಲೇಯಲ್ಲಿ ಇಂಗ್ಲೆಂಡ್ ಕ್ರಿಕೆಟ್ ತಂಡದ ವಿರುದ್ದ ನಡೆದ ಐಸಿಸಿ ಟಿ-೨೦ ವಿಶ್ವಕಪ್ ೨೦೧೨ರ ೦೮ನೇ ಗ್ರೂಪ್ ಪಂದ್ಯದ ಮೂಲಕ ಅನುಜ ಪಾಟಿಲ್ ರವರು ಅಂತರರಾಷ್ಟ್ರೀಯ  ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಟಿ-೨೦ ಕ್ರಿಕೆಟ್ : *೪೫** ಪಂದ್ಯಗಳು

### ಅರ್ಧ ಶತಕಗಳು 
* ಟಿ-೨೦ ಕ್ರಿಕೆಟ್ ಪಂದ್ಯಗಳಲ್ಲಿ: **೦೧**

### ವಿಕೇಟ್‍ಗಳು 
*ಟಿ-೨೦ ಕ್ರಿಕೆಟ್ ಪಂದ್ಯಗಳಲ್ಲಿ: **೪೧*'

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್
ವರ್ಗ:ಮಹಿಳಾ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಜೈಷ್–ಎ–ಮೊಹಮದ್

*ಜೈಷ್–ಎ–ಮೊಹಮದ್ (ಜಶ್-ಇ-ಮೊಹಮ್ಮದ್ - ಉರ್ದು: جيش محمد, ಅಕ್ಷರಶಃ "ಮುಹಮ್ಮದ್‍ನ ಸೈನ್ಯ", ಸಂಕ್ಷಿಪ್ತವಾಗಿ ಜೆಇಮ್ (JeM)ಎಂದು ಸಂಕ್ಷಿಪ್ತಗೊಳಿಸಲ್ಪಟ್ಟಿದೆ) ಕಾಶ್ಮೀರದಲ್ಲಿ ಸಕ್ರಿಯವಾದ ಪಾಕಿಸ್ತಾನ್ ಮೂಲದ ಡಿಯೋಬಂಡಿ (Deoband), ಜಿಹಾದಿಸ್ಟ್. ಸುನ್ನಿ ಭಯೋತ್ಪಾದಕ ಗುಂಪು. 
## ಉಗ್ರಗಾಮಿ ಜೈಶ್-ಎ-ಮೊಹಮ್ಮದ್ ಸಂಘಟನೆ
*ಜೈಶ್-ಎ-ಮೊಹಮ್ಮದ್ ಅಥವಾ ಜೆಎಂ ಎಂಬುದು ಪಾಕಿಸ್ತಾನ ಮೂಲದ ಭಯೋತ್ಪಾದಕ ಗುಂಪುಯಾಗಿದ್ದು, ಕಾಶ್ಮೀರವನ್ನು ಭಾರತದಿಂದ ಬೇರ್ಪಡಿಸಲು ಮತ್ತು ಅದನ್ನು ಪಾಕಿಸ್ತಾನದೊಂದಿಗೆ ವಿಲೀನಗೊಳಿಸುವುದಾಗಿದೆ. ಇದು ಆರಂಭವಾದಾಗಿನಿಂದ 2000, ಭಯೋತ್ಪಾದಕ ಸಜ್ಜು ಜಮ್ಮು ಮತ್ತು ಕಾಶ್ಮೀರದ ರಾಜ್ಯದಲ್ಲಿ ಹಲವಾರು ದಾಳಿ ನಡೆಸಿತು. ಇದು ಕಾಶ್ಮೀರವನ್ನು ಇಡೀ ಭಾರತಕ್ಕೆ "ಗೇಟ್ವೇ" (a "gateway" ) ಎಂದು ಭಾವಿಸುತ್ತದೆ, ಅವರ ಮುಸ್ಲಿಮರು ವಿಮೋಚನೆಯ ಅವಶ್ಯಕತೆಯಿದೆಯೆಂದು ಈ  ಸಂಘಟನೆ ಭಾವಿಸುತ್ತದೆ. ಕಾಶ್ಮೀರವನ್ನು ಬಿಡುಗಡೆ ಮಾಡಿದ ನಂತರ, ಹಿಂದೂಗಳನ್ನು ಮತ್ತು ಮುಸ್ಲಿಮೇತರರನ್ನು ಭಾರತೀಯ ಉಪಖಂಡದಿಂದ ಓಡಿಸುವ ಉದ್ದೇಶದಿಂದ ಅದರ 'ಜಿಹಾದ್' ಅನ್ನು ಭಾರತದ ಇತರ ಭಾಗಗಳಿಗೆ ಸಾಗಿಸಿ ಹರಡುವ ಗುರಿಯನ್ನು ಹೊಂದಿದೆ.

## ಧಾಳಿಗಳು
*2016 ರ ಜನವರಿಯಲ್ಲಿ ಪಠಾನ್ಕೋಟ್ ಏರ್ಬೇಸ್ನಲ್ಲಿ ಮತ್ತು 2016 ರ ಸೆಪ್ಟಂಬರ್ನಲ್ಲಿ ಯುರಿನಲ್ಲಿ ಸೈನಿಕ ಕ್ಯಾಂಪ್ನಲ್ಲಿ ಮಾರಣಾಂತಿಕ ದಾಳಿಯನ್ನು ನಡೆಸಲು ಈ ಗುಂಪು ಕಾರಣವಾಯಿತು. ಈ ದಾಳಿಗಳು 23 ಭದ್ರತಾ ಸಿಬ್ಬಂದಿಗಳ ಜೀವವನ್ನು ತೆಗೆದುಕೊಂಡವು.
*ಈ ಗುಂಪು 2001 ರ ಭಾರತೀಯ ಸಂಸತ್ತಿನ ದಾಳಿಗಳಲ್ಲಿ ಲಷ್ಕರ್-ಇ-ತೊಯ್ಬಾ ಸಹ ನೆರವಾಯಿತು. ಇದು ತಾಲಿಬಾನ್ ಮತ್ತು ಅಲ್-ಖೈದಾ ಮುಂತಾದ ಅನೇಕ ಭಯೋತ್ಪಾದಕ ಕೂಟಗಳೊಂದಿಗೆ ಸಂಪರ್ಕ ಹೊಂದಿದೆ. ಅವರ ಪ್ರಸ್ತುತ ನಾಯಕ ಮಸೂದ್ ಅಝರ್. 2002 ರಿಂದಲೂ ಪಾಕಿಸ್ತಾನದಲ್ಲಿ ನಿಷೇಧ ಹೇರಲ್ಪಟ್ಟ ಈ ಗುಂಪು ಹಲವು ಇತರ ಹೆಸರುಗಳ ಅಡಿಯಲ್ಲಿ ಹೊರಹೊಮ್ಮಿದೆ ಮತ್ತು ಆ ದೇಶದಲ್ಲಿ ಕಾರ್ಯನಿರ್ವಹಿಸುತ್ತಿದೆ.

## ಭಾರತದ ಒತ್ತಡ
*ಭಾರತವು ಲಷ್ಕರಿ-ಇ-ತೊಯಿಬ (ಎಲ್.ಇ.ಟಿ) ಮತ್ತು ಜೆಇಎಂ ಮತ್ತು "ಅವರ ನೆರಳಿನ ಬೆಂಬಲಿಗರ" ವಿರುದ್ಧ ವಿಶ್ವಸಂಸ್ಥೆ ಕ್ರಮಕ್ಕಾಗಿ ಕರೆ ನೀಡಿದೆ.

## ಪುಲ್ವಾಮಾ ಧಾಳಿ
*ಫೆಬ್ರವರಿ 14, 2019 ರಂದು, ಜೆಎಂನ ಪುರುಷರು ಪುಲ್ವಾಮಾದಲ್ಲಿ ಮಾರಣಾಂತಿಕ ದಾಳಿ ನಡೆಸಿದರು, ಅದರಲ್ಲಿ 40 ಕೇಂದ್ರ ಮೀಸಲು ರಕ್ಷಕದಳದ (ಸಿಆರ್‍ಪಿಎಫ್) ಯೋಧರು ಹತರಾದರು. ಫೆಬ್ರವರಿ 26, 2019 ರಂದು, 03.30 ಗಂಟೆಯ ವೇಳೆಗೆ ಮಿರಾಜ್ 2000 ಭಾರತೀಯ ಫೈಟರ್ ಜೆಟ್‍ಗಳ ಪಡೆ ನಿಯಂತ್ರಣ ರೇಖೆ (LoC)ಬಳಿಯಲ್ಲಿದ್ದ ಪ್ರಮುಖ ಭಯೋತ್ಪಾದನಾ ಶಿಬಿರಗಳನ್ನು ನಾಶಪಡಿಸಿತು.

## ಮಸೂದ್ ಅಜರ್ ಪಾಕಿಸ್ತಾನದಲ್ಲಿ
*ಜೈಷ್- ಎ- ಮೊಹಮ್ಮದ್ ಉಗ್ರ ಸಂಘಟನೆಯ ಮುಖಂಡ ಮಸೂದ್ ಅಜರ್ ಪಾಕಿಸ್ತಾನದಲ್ಲಿಯೇ ಇದ್ದಾನೆ ಎಂದು ಪಾಕಿಸ್ತಾನದ ವಿದೇಶಾಂಗ ಸಚಿವ ಷಾ  ಮಹಮೂದ್ ಖುರೇಷಿ ದಿ.೧- ೩ -೨೦೧೯ ರಂದು ಹೇಳಿದರು.
*ಮಸೂದ್ ಅಜರ್

## ನೋಡಿ
*೨೦೧೯ ಪುಲ್ವಾಮಾ ಧಾಳಿ
*ಪಾಕಿಸ್ತಾನದ ರಾಜಕೀಯ ಇತಿಹಾಸ
*ಭಾರತ ಗಣರಾಜ್ಯದ ಇತಿಹಾಸ
*ಜಮ್ಮು ಮತ್ತು ಕಾಶ್ಮೀರದಲ್ಲಿನ ಬಂಡಾಯ
## ಹೆಚ್ಚಿನ ಮಾಹಿತಿ
+ಬಾಲಾಕೋಟ್‌ನಿಂದ ಬಂದ ಉಗ್ರರು ಹೇಳಿದ ಕಥೆ, ಮಾಡಿದ ಅನಾಹುತ;ಪ್ರಜಾವಾಣಿ;d: 04 ಮಾರ್ಚ್ 2019

## ಉಲ್ಲೇಖಗಳು 
ವರ್ಗ:ಭಯೋತ್ಪಾದನೆ
ವರ್ಗ:ಭಯೋತ್ಪಾದಕ ಸಂಘಟನೆಗಳು
ವಸ್ತುಪ್ರದರ್ಶನ

thumb|ಭಿತ್ತಿಪತ್ರ ಪ್ರದರ್ಶನ, ೨೦೧೫
ಅತ್ಯಂತ ಸಾಮಾನ್ಯ ಅರ್ಥದಲ್ಲಿ, **ವಸ್ತುಪ್ರದರ್ಶನ**ವು ಆಯ್ದ ವಸ್ತುಗಳ ಕ್ರಮಗೊಳಿಸಿದ ಪ್ರಸ್ತುತಿ ಮತ್ತು ಪ್ರದರ್ಶನ. ಆಚರಣೆಯಲ್ಲಿ, ವಸ್ತುಪ್ರದರ್ಶನಗಳು ಸಾಮಾನ್ಯವಾಗಿ ವಸ್ತುಸಂಗ್ರಹಾಲಯ, ಕಲಾಸೌಧ, ಉದ್ಯಾನ, ಗ್ರಂಥಾಲಯ, ಪ್ರದರ್ಶನ ಗೋಡೆ, ಅಥವಾ ವಿಶ್ವ ಜಾತ್ರೆಗಳಂತಹ ಒಂದು ಸಾಂಸ್ಕೃತಿಕ ಅಥವಾ ಶೈಕ್ಷಣಿಕ ಆವರಣದಲ್ಲಿ ಏರ್ಪಾಟಾಗುತ್ತವೆ. ವಸ್ತುಪ್ರದರ್ಶನಗಳು ಪ್ರಧಾನ ವಸ್ತುಸಂಗ್ರಹಾಲಯಗಳು ಹಾಗೂ ಹೆಚ್ಚು ಚಿಕ್ಕ ಚಿತ್ರಶಾಲೆಗಳು ಎರಡೂ ಕಡೆಗಳಲ್ಲಿನ ಕಲೆ, ವಿವರಣಾತ್ಮಕ ವಸ್ತುಪ್ರದರ್ಶನಗಳು, ಪ್ರಕೃತಿ ಚರಿತ್ರೆ ವಸ್ತುಸಂಗ್ರಹಾಲಯಗಳು ಹಾಗೂ ಇತಿಹಾಸ ವಸ್ತುಸಂಗ್ರಹಾಲಯಗಳು, ಮತ್ತು ಹೆಚ್ಚು ವಾಣಿಜ್ಯ ಕೇಂದ್ರೀಕೃತ ವಸ್ತುಪ್ರದರ್ಶನಗಳು ಹಾಗೂ ವ್ಯಾಪಾರ ಜಾತ್ರೆಗಳಂತಹ ಪ್ರಕಾರಗಳು ಕೂಡ ಸೇರಿದಂತೆ ಅನೇಕ ವಸ್ತುಗಳನ್ನು ಒಳಗೊಳ್ಳಬಹುದು.

ಸಾಮಾನ್ಯ ಬಳಕೆಯಲ್ಲಿ, "ವಸ್ತುಪ್ರದರ್ಶನ"ಗಳನ್ನು ತಾತ್ಕಾಲಿಕ ಎಂದು ಪರಿಗಣಿಸಲಾಗುತ್ತದೆ ಮತ್ತು ಅವುಗಳನ್ನು ಸಾಮಾನ್ಯವಾಗಿ ನಿರ್ದಿಷ್ಟ ದಿನಾಂಕಗಳಂದು ತೆರೆದು ಮುಚ್ಚುವಂತೆ ನಿಗದಿಪಡಿಸಲಾಗಿರುತ್ತದೆ. ಅನೇಕ ವಸ್ತುಪ್ರದರ್ಶನಗಳನ್ನು ಕೇವಲ ಒಂದು ಸ್ಥಳದಲ್ಲಿ ತೋರಿಸಲಾಗುತ್ತದೆಯಾದರೂ, ಕೆಲವು ವಸ್ತುಪ್ರದರ್ಶನಗಳನ್ನು ಅನೇಕ ಸ್ಥಳಗಳಲ್ಲಿ ತೋರಿಸಲಾಗುತ್ತದೆ ಹಾಗೂ ಇವು ಸಂಚಾರಿ ಪ್ರದರ್ಶನಗಳು ಎಂದು ಕರೆಯಲ್ಪಡುತ್ತವೆ, ಮತ್ತು ಕೆಲವು ಆನ್‍ಲೈನ್ ಪ್ರದರ್ಶನಗಳಾಗಿರುತ್ತವೆ.

## ಬಾಹ್ಯ ಕೊಂಡಿಗಳು 
* WHAT IS THE PURPOSE OF EXHIBITION? 

ವರ್ಗ:ಸಾಂಸ್ಕೃತಿಕ ಆಯೋಜನೆಗಳು
ಮಂದರ ಪರ್ವತ

right|thumb|250x250px|ಸಮುದ್ರ ಮಂಥನ
**ಮಂದರ** ಪದವು ಹಿಂದೂ ಪುರಾಣಗಳಲ್ಲಿ ಸಮುದ್ರ ಮಂಥನ ಪ್ರಸಂಗದಲ್ಲಿ ಕಾಣಿಸಿಕೊಳ್ಳುವ ಪರ್ವತದ ಹೆಸರಾಗಿದೆ. ಅದರಲ್ಲಿ ಇದನ್ನು ಕ್ಷೀರಸಾಗರವನ್ನು ಕಡೆಯಲು ಕಡೆಗೋಲಾಗಿ ಬಳಸಲಾಗಿತ್ತು. ಮಹಾದೇವನ ಸರ್ಪವಾದ ವಾಸುಕಿಯು ಹಗ್ಗವಾಗಿ ಕಾರ್ಯನಿರ್ವಹಿಸುತ್ತೇನೆಂದು ವ್ಯಕ್ತಪಡಿಸಿದನು. ಇವನನ್ನು ಒಂದು ಕಡೆಯಿಂದ ಅಸುರರ ತಂಡವು ಎಳೆದರೆ, ಮತ್ತೊಂದು ಕಡೆಯಿಂದ ದೇವತೆಗಳ ತಂಡವು ಎಳೆಯಿತು. ಪುರಾಣಗಳು ಮಧುಸೂದನನಾಗಿ ಕೃಷ್ಣನ ನಿವಾಸಸ್ಥಾನ ಎಂದೂ ನಂಬಲಾದ ಈ ಪರ್ವತದ ಮೇಲಿನ ವಿವಿಧ ಪವಿತ್ರ ಸ್ಥಳಗಳನ್ನು ಉಲ್ಲೇಖಿಸುತ್ತವೆ. ಕೃಷ್ಣನು ಮಧು ಎಂಬ ರಾಕ್ಷಸನನ್ನು ಧ್ವಂಸಮಾಡಿ ನಂತರ ಅವನನ್ನು ಮಂದರ ಪರ್ವತದಿಂದ ಮುಚ್ಚಿದನು.

ಕೆಲವು ಕಥೆಗಳು ಬಂಕಾ ಜಿಲ್ಲೆಯಲ್ಲಿನ ಮಂದಾರ ಪರ್ವತವೆಂಬ ಗುಡ್ಡವನ್ನು ಮಂದರ ಪರ್ವತದೊಂದಿಗೆ ಗುರುತಿಸುತ್ತವೆ.

ಕಾಳಿದಾಸನ ಕುಮಾರಸಂಭವವು ಮಂದರ ಪರ್ವತದ ಇಳಿಜಾರಿನಲ್ಲಿ ವಿಷ್ಣುವಿನ ಹೆಜ್ಜೆಗುರುತುಗಳಿರುವುದನ್ನು ಉಲ್ಲೇಖಿಸುತ್ತದೆ.

## ಉಲ್ಲೇಖಗಳು 
* *Dictionary of Hindu Lore and Legend* () by Anna Dallapiccola

ವರ್ಗ:ಹಿಂದೂ ಪುರಾಣ
ವರ್ಗ:Pages with unreviewed translations
ಹರ್ಲೀನ್ ದಿಯೊಲ್

thumb|ಹರ್ಲೀನ್ ದಿಯೊಲ್
**ಹರ್ಲೀನ್ ದಿಯೊಲ್**, ಓರ್ವ ಭಾರತೀಯ  ಕ್ರಿಕೆಟ್  ಆಟಗಾರ್ತಿ. ಇವರು ಬಲಗೈ ಬ್ಯಾಟ್ಸ್ಉಮನ ಹಾಗೂ ಬಲಗೈ ಆಫ್ ಬ್ರೇಕ್ ಬೌಲರ್. ದೇಶಿ ಕ್ರಿಕೆಟ್‍ನಲ್ಲಿ ಹಿಮಾಚಲ ಪ್ರದೇಶ, ಇಂಡಿಯಾ ಎ ತಂಡಗಳಿಗೆ ಆಡಿದ್ದಾರೆ.

## ಆರಂಭಿಕ ಜೀವನ 
ಹರ್ಲೀನ್ ದಿಯೊಲ್ ರವರು ಜೂನ್ ೨೧, ೧೯೯೮ ರಂದು ಪಂಜಾಬ್‍ನ ಚಂಡಿಗಡ್‌‌ನಲ್ಲಿ ಜನಿಸಿದರು.

## ವೃತ್ತಿ ಜೀವನ 
### ಪ್ರಥಮ ದರ್ಜೆ ಕ್ರಿಕೆಟ್ 
ದೇಶಿ ಕ್ರಿಕೆಟ್‍ನಲ್ಲಿ ಹಿಮಾಚಲ ಪ್ರದೇಶ, ಇಂಡಿಯಾ ಎ ತಂಡಗಳಿಗೆ ಆಡಿದ್ದಾರೆ.ಆಲ್ರೌಂಡರ್ ಆದ ಇವರು, ದೇಶೀ ಕ್ರಿಕೆಟ್‌‍ನಲ್ಲಿ ಹಿಮಾಚಲ ಪ್ರದೇಶ ಕ್ರಿಕೆಟ್ ತಂಡದಲ್ಲಿ ಪ್ರಮುಖವಾಗಿ ಬ್ಯಾಟ್ಸ್‌‌ಉಮನಾಗಿ ಗಮನ ಸೆಳೆದು, ಇಂಡಿಯಾ ಎ ತಂಡದಲ್ಲಿ ಸ್ಥಾನ ಪಡೆದರು. ನಂತರ ಹರ್ಲೀನ್ ದಿಯೊಲ್ ತಮ್ಮ ಆಲ್ರೌಂಡ್ ಆಟದ ಮುಖಾಂತರ ಭಾರತೀಯ ತಂಡಕ್ಕೆ ಆಯ್ಕೆಯಾದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಫೆಬ್ರವರಿ ೨೨, ೨೦೧೯ರಂದು ಮುಂಬೈನಲ್ಲಿ  ಇಂಗ್ಲೆಂಡ್ ಕ್ರಿಕೆಟ್ ತಂಡದ ವಿರುದ್ದ ನಡೆದ ಉಮೆನ್ಸ್ ಚಾಂಪಿಯನ್‌ಶಿಪ್ ಸರಣಿಯ ಮೊದಲನೇ ಏಕದಿನ ಪಂದ್ಯದ ಮೂಲಕ ಪ್ರಿಯಾ ಪುಣಿಯಾರವರು ಅಂತರರಾಷ್ಟ್ರೀಯ  ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ಮಾರ್ಚ್ ೦೪, ೨೦೧೯ರಂದು ಗುವಾಹಾಟಿಯಲ್ಲಿ  ಇಂಗ್ಲೆಂಡ್ ಕ್ರಿಕೆಟ್ ತಂಡದ ವಿರುದ್ದ ನಡೆದ ಮೊದಲ ಟಿ-೨೦ ಪಂದ್ಯದ ಮೂಲಕ ಪ್ರಿಯಾ ಪುಣಿಯಾರವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ ಜಗತ್ತಿಗೂ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಟಿ-೨೦ ಕ್ರಿಕೆಟ್ : *೦೧*' ಪಂದ್ಯಗಳು
*ಏಕದಿನ ಕ್ರಿಕೆಟ್ : *೦೧*' ಪಂದ್ಯಗಳು

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಮಹಿಳಾ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಅರುಂಧತಿ ರೆಡ್ಢಿ

**ಅರುಂಧತಿ ರೆಡ್ಡಿ** (ಜನನ ೪ ಅಕ್ಟೋಬರ್ ೧೯೯೭) ಒಬ್ಬ ಭಾರತೀಯ ಕ್ರಿಕೆಟಿಗ. ಆಗಸ್ಟ್ ೨೦೧೮ ರಲ್ಲಿ, ಶ್ರೀಲಂಕಾ ಮಹಿಳಾ ವಿರುದ್ಧದ ಸರಣಿಗಾಗಿ ಭಾರತ ಮಹಿಳಾ ತಂಡದಲ್ಲಿ ಸ್ಥಾನ ಪಡೆದರು. ಅವರು ಸೆಪ್ಟೆಂಬರ್ ೧೯, ೨೦೧೮ ರಂದು ಶ್ರೀಲಂಕಾ ಮಹಿಳಾ ವಿರುದ್ಧ ಭಾರತಕ್ಕಾಗಿ ಮಹಿಳಾ ಟ್ವೆಂಟಿ -೨೦ ಅಂತರರಾಷ್ಟ್ರೀಯ ಕ್ರಿಕೆಟ್ (ಡಬ್ಲ್ಯುಟಿ ೨೦ ಐ) ಗೆ ಪಾದಾರ್ಪಣೆ ಮಾಡಿದರು. ಅಕ್ಟೋಬರ್ ೨೦೧೮ ರಲ್ಲಿ, ವೆಸ್ಟ್ ಇಂಡೀಸ್ನಲ್ಲಿ ನಡೆದ ೨೦೧೮ ರ ಐಸಿಸಿ ಮಹಿಳಾ ವಿಶ್ವ ಟ್ವೆಂಟಿ -೨೦ ಪಂದ್ಯಾವಳಿಗಾಗಿ ಭಾರತದ ತಂಡದಲ್ಲಿ ಸ್ಥಾನ ಪಡೆದರು. ಜನವರಿ ೨೦೨೦ ರಲ್ಲಿ, ಆಸ್ಟ್ರೇಲಿಯಾದಲ್ಲಿ ನಡೆದ ೨೦೨೦ ಐಸಿಸಿ ಮಹಿಳಾ ಟಿ ೨೦ ವಿಶ್ವಕಪ್ಗಾಗಿ ಭಾರತದ ತಂಡದಲ್ಲಿ ಸ್ಥಾನ ಪಡೆದರು.

## ಆರಂಭಿಕ ಜೀವನ 
ಅರುಂಧತಿ ರೆಡ್ಢಿ ರವರು ಅಕ್ಟೋಬರ್ ೦೪, ೧೯೯೭ ರಂದು ಹೈದರಾಬಾದ್‌, ತೆಲಂಗಾಣದಲ್ಲಿ ಜನಿಸಿದರು.

## ವೃತ್ತಿ ಜೀವನ 
### ಪ್ರಥಮ ದರ್ಜೆ ಕ್ರಿಕೆಟ್ 
ದೇಶಿ ಕ್ರಿಕೆಟ್‍ನಲ್ಲಿ ಹೈದರಾಬಾದ್‌‍, ಇಂಡಿಯಾ ಎ ಕ್ರಿಕೆಟ್ ತಂಡಗಳಿಗೆ ಆಡಿದ್ದಾರೆ. ಇವರು ವೇಗದ ಬೌಲರ್ ಆಗಿ ಗಮನ ಸೆಳದು ತಂಡಕ್ಕೆ ಆಯ್ಕೆಗೊಂಡರು. ಭಾರತ ತಂಡದ ಹಿರಿಯ ಆಟಗಾರ್ತಿ ಜುಲಾನ್ ಗೋಸ್ವಾಮಿ ರವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್‍ಗೆ ವಿದಾಯ ಹೇಳಿದ ನಂತರ, ಅವರ ಸ್ಥಾನವನ್ನು ಅರುಂಧತಿ ಭದ್ರಗೊಳಿಸಿದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಸೆಪ್ಟಂಬರ್ ೧೯, ೨೦೧೮ರಲ್ಲಿ ಶ್ರೀಲಂಕಾದಲ್ಲಿ ಶ್ರೀಲಂಕಾ ಕ್ರಿಕೆಟ್ ತಂಡದ ವಿರುದ್ದ ನಡೆದ ಸರಣಿಯ ಮೊದಲನೇ ಟಿ-೨೦ ಪಂದ್ಯದ ಮೂಲಕ ಅರುಂಧತಿ ರೆಡ್ಢಿರವರು ಅಂತರರಾಷ್ಟ್ರೀಯ  ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಟಿ-೨೦ ಕ್ರಿಕೆಟ್ : *೧೩** ಪಂದ್ಯಗಳು

### ವಿಕೇಟ್‍ಗಳು 
*ಟಿ-೨೦ ಕ್ರಿಕೆಟ್ ಪಂದ್ಯಗಳಲ್ಲಿ: **೧೦*'

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಮಹಿಳಾ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಹಾಲಗಳಲೆ

ಹಾಲಗಳಲೆ ಶಿವಮೊಗ್ಗ ಜಿಲ್ಲೆ ಯಲ್ಲಿನ ಸೊರಬ ತಾಲುಕಿನ ಒಂದು ಚಿಕ್ಕ ಹಳ್ಳಿ ಇದು ಸೊರಬದಿಂದ ಸಾಗರ ರಸ್ತೆಯಲ್ಲಿ ಬರುತ್ತದೆ.ದಂಡಾವತಿಯ ತೀರದಲ್ಲಿರುವ ಇದು ಸಮುದ್ರಮಟ್ಟದಿಂದ ಅಂದಾಜು ೫೮೦ ಮೀಟರ್ ಎತ್ತರದಲ್ಲಿದೆ. ಈ ಊರಿನಲ್ಲಿ ಬಸವೇಶ್ವರ ದೇವಸ್ಥಾನ ಪ್ರಸಿದ್ದ ವಾಗಿದೆ.ಹಾಗು ಇಲ್ಲಿ ಮಲ್ಲೆರ್ ಮನೆತನವು ಅತೀ ಪ್ರಸಿದ್ದ ವಾಗಿದೆ. ಇಲ್ಲಿನ ಜನರ ಮುಖ್ಯ ಕಸುಬು ವ್ಯವಸಾಯ.
Halagalale is a small Village/hamlet in Sorab Taluk in Shimoga District of Karnataka State, India. It comes under Halagalale Panchayath. It belongs to Bangalore Division . It is located 77 KM towards west from District head quarters Shivamogga. 4 KM from Sorab. 360 KM from State capital Bangalore 

Halagalale Pin code is 577429 and postal head office is Sorab Town . 

Nisarani ( 6 KM ) , Mavali ( 7 KM ) , Halesorab ( 7 KM ) , Hosabale ( 8 KM ) , Shigga ( 8 KM ) are the nearby Villages to Halagalale. Halagalale is surrounded by Shikarpur Taluk towards East , Sagar Taluk towards South , Siddapur Taluk towards west , Hirekerur Taluk towards East . 

Sagar , Shikapur , Sirsi , Ranibennur are the near by Cities to Halagalale.	

Halagalale 2011 Census Details
Halagalale Local Language is Kannada. Halagalale Village Total population is 401 and number of houses are 97. Female Population is 51.1%. Village literacy rate is 74.6% and the Female Literacy rate is 34.7%.
Population
Census Parameter	Census Data
Total Population	401
Total No of Houses	97
Female Population %	51.1 % ( 205)
Total Literacy rate %	74.6 % ( 299)
Female Literacy rate	34.7 % ( 139)
Scheduled Tribes Population %	0.0 % ( 0)
Scheduled Caste Population %	5.5 % ( 22)
Working Population %	57.9 %
Child(0 -6) Population by 2011	42
Girl Child(0 -6) Population % by 2011	54.8 % ( 23)

Halagalale Census More Deatils. 

Politics in Halagalale
JD(S) , BJP , SP , INC are the major political parties in this area.

ವರ್ಗ:ಶಿವಮೊಗ್ಗ ಜಿಲ್ಲೆ
ಬ್ರಹ್ಮರಾಕ್ಷಸ

ಹಿಂದೂ ಪುರಾಣದಲ್ಲಿ **ಬ್ರಹ್ಮರಾಕ್ಷಸರು** ಉಗ್ರ ರಾಕ್ಷಸ ಆತ್ಮಗಳಾಗಿವೆ.

## ವಿವರಣೆ 
ಬ್ರಹ್ಮರಾಕ್ಷಸನು ವಾಸ್ತವವಾಗಿ ಒಬ್ಬ ಬ್ರಾಹ್ಮಣನ ಆತ್ಮ, ಅಂದರೆ ಉಚ್ಚ ಜನ್ಮದ ಒಬ್ಬ ಮೃತ ವಿದ್ವಾಂಸನ ಆತ್ಮ. ತನ್ನ ಜೀವನದಲ್ಲಿ ಕೆಟ್ಟ ಕರ್ಮಗಳನ್ನು ಮಾಡಿರುವುದರಿಂದ ಅಥವಾ ತನ್ನ ಜ್ಞಾನವನ್ನು ದುರ್ಬಳಕೆ ಮಾಡಿರುವುದರಿಂದ, ತನ್ನ ಮರಣದ ನಂತರ *ಬ್ರಹ್ಮ ರಾಕ್ಷಸ*ನಾಗಿ ನರಳಬೇಕಾಗುತ್ತದೆ. ಒಳ್ಳೆ ವಿದ್ಯಾರ್ಥಿಗಳಿಗೆ ಜ್ಞಾನವನ್ನು ಹಂಚುವುದು ಅಥವಾ ಪ್ರಸಾರ ಮಾಡುವುದು ಅಂತಹ ವಿದ್ವಾಂಸನ ಭೂಬದ್ಧ ಕರ್ತವ್ಯಗಳಾಗಿರುತ್ತವೆ. ಅವನು ಹಾಗೆ ಮಾಡದಿದ್ದರೆ, ಅವನು ಮರಣದ ನಂತರ ಬಹಳ ಘೋರ ರಾಕ್ಷಸ ಆತ್ಮವಾದ ಬ್ರಹ್ಮ ರಾಕ್ಷಸನಾಗಿ ಬದಲಾಗುತ್ತಾನೆ. ಬ್ರಹ್ಮ ಶಬ್ದದ ಅರ್ಥ ಬ್ರಾಹ್ಮಣ ಮತ್ತು ರಾಕ್ಷಸನೆಂದರೆ ಪಿಶಾಚಿ. ಪ್ರಾಚೀನ ಹಿಂದೂ ಪಠ್ಯಗಳ ಪ್ರಕಾರ ಇವರು ಅನೇಕ ಶಕ್ತಿಗಳನ್ನು ಹೊಂದಿರುವ ಪ್ರಬಲ ರಾಕ್ಷಸ ಆತ್ಮಗಳಾಗಿರುತ್ತಾರೆ. ಈ ಜಗತ್ತಿನಲ್ಲಿ ಬರೀ ಕೆಲವರು ಮಾತ್ರ ಇವರೊಂದಿಗೆ ಸೆಣಸಾಡಿ ಜಯಿಸಬಹುದು ಅಥವಾ ಈ ಜೀವರೂಪದಿಂದ ಅವರಿಗೆ ಮೋಕ್ಷವನ್ನು ನೀಡಬಹುದು.

## ಉಲ್ಲೇಖಗಳು 

ವರ್ಗ:ರಾಕ್ಷಸರು
ವರ್ಗ:Pages with unreviewed translations
ಪ್ರಿಯಾ ಪುಣಿಯಾ

**ಪ್ರಿಯಾ ಪುಣಿಯಾ**, ಓರ್ವ ಭಾರತೀಯ  ಕ್ರಿಕೆಟ್  ಆಟಗಾರ್ತಿ. ಇವರು ಬಲಗೈ ಬ್ಯಾಟ್ಸ್ಉಮನ ಹಾಗೂ ಬಲಗೈ ಮದ್ಯಮ ವೇಗದ ಬೌಲರ್. ದೇಶಿ ಕ್ರಿಕೆಟ್‍ನಲ್ಲಿ ದೆಹಲಿ, ಇಂಡಿಯಾ ಗ್ರೀನ್ ತಂಡಗಳಿಗೆ ಆಡಿದ್ದಾರೆ.

## ಆರಂಭಿಕ ಜೀವನ 
ಪ್ರಿಯಾ ಪುಣಿಯಾ ರವರು ಆಗಸ್ಟ್ ೦೬, ೧೯೯೬ ರಂದು ರಾಜಸ್ಥಾನದ ಜೈಪುರನಲ್ಲಿ ಜನಿಸಿದರು. ಇವರ ತಂದೆ ಇವರ ಕ್ರಿಕೆಟ್ ಜೀವನಕ್ಕೆ ಸದಾ ಸಾಥ್ ಕೊಟ್ಟಿದ್ದಾರೆ. ಭಾರತೀಯ ತಂಡಕ್ಕೆ ಆಯ್ಕೆಯಾಗಿರುವುದು ಇವರು ತಮ್ಮ ತಂದೆಗೆ ಕೊಟ್ಟಿರುವ ಕೊಡುಗೆ ಎನ್ನುತ್ತಾರೆ ಪ್ರಿಯಾ.

## ವೃತ್ತಿ ಜೀವನ 
### ಪ್ರಥಮ ದರ್ಜೆ ಕ್ರಿಕೆಟ್ 
ದೇಶಿ ಕ್ರಿಕೆಟ್‍ನಲ್ಲಿ ದೆಹಲಿ, ಇಂಡಿಯಾ ಗ್ರೀನ್ ತಂಡಗಳಿಗೆ ಆಡಿದ್ದಾರೆ. ಇವರು ಪ್ರಮುಖವಾಗಿ ಬ್ಯಾಟಿಂಗ ವಿಭಾಗದಲ್ಲಿ ಆಯ್ಕೆಗೊಂಡು, ಉತ್ತಮ ಪ್ರದರ್ಷನ ನೀಡಿ ಭಾರತೀಯ ಟಿ-೨೦ ಕ್ರಿಕೆಟ್ ತಂಡಕ್ಕೆ ಅಯ್ಕೆಗೊಂಡರು. ರಾಜಸ್ಥಾನ ರಾಜ್ಯ ತಂಡದಲ್ಲಿ ಮೇಲ್ ಕ್ರಮಾಂಕದ ಬ್ಯಾಟ್ಸ್‌‍ಉಮನ ಆದ ಇವರು, ಇಂಡಿಯಾ ಗ್ರೀನ್ ತಂಡವನ್ನೂ ಪ್ರತಿನಿಧಿಸಿದ್ದಾರೆ.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಫೆಬ್ರವರಿ ೦೬, ೨೦೧೯ರಲ್ಲಿ ನ್ಯೂ ಜೀಲ್ಯಾಂಡ್‌‍ನ ವೆಲ್ಲಿಂಗ್ಟನ್‍ನಲ್ಲಿ ನ್ಯೂ ಜೀಲ್ಯಾಂಡ್ ಕ್ರಿಕೆಟ್ ತಂಡದ ವಿರುದ್ದ ನಡೆದ ಸರಣಿಯ ಮೊದಲನೇ ಹಗಲು-ಇರುಲು ಟಿ-೨೦ ಪಂದ್ಯದ ಮೂಲಕ ಪ್ರಿಯಾ ಪುಣಿಯಾರವರು ಅಂತರರಾಷ್ಟ್ರೀಯ  ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಟಿ-೨೦ ಕ್ರಿಕೆಟ್ : *೦೩*' ಪಂದ್ಯಗಳು

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಮಹಿಳಾ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ರಾಯಲ್ ಎನ್ಫೀಲ್ಡ್ (ಭಾರತ)

thumb|೧೯೯೫ ರಿಂದ ೨೦೧೪ ರವರೆಗೆ ಬಳಸಿದ ಲೋಗೋ
thumb|ಬುಲೆಟ್
thumb|ರಾಯಲ್ ಎನ್ಫೀಲ್ಡ್ ಬುಲೆಟ್ ಎಲೆಕ್ಟ್ರಾ ೩೫೦, ೨೦೦೪
thumb|ರಾಯಲ್ ಎನ್ಫೀಲ್ಡ್ ಕ್ಲಾಸಿಕ್ ೩೫೦, ೨೦೧೦ ಮಾದರಿ
**ರಾಯಲ್ ಎನ್ಫೀಲ್ಡ್ ಭಾರತದ**  ಚೆನ್ನೈನಲ್ಲಿ ತಯಾರಿಸಲ್ಪಡುವ *"ಅತ್ಯಂತ ಹಳೆಯ ಜಾಗತಿಕ ಮೋಟಾರ್ಸೈಕಲ್ ಬ್ರಾಂಡ್"*  *ಎಂಬ ಖ್ಯಾತಿಯ* ಭಾರತೀಯ ಮೋಟಾರ್ಸೈಕಲ್ ತಯಾರಿಕಾ ಕಂಪನಿ.  ಸ್ವದೇಷಿ  ಇಂಡಿಯನ್ *ಮದ್ರಾಸ್ ಮೋಟರ್ಸ್* ರಾಯಲ್ ಎನ್ಫೀಲ್ಡ್ನಿಂದ ಪರವಾನಗಿ ಪಡೆದಿದೆ, ಇದು ಐಚೆರ್ ಮೋಟರ್ಸ್ ಲಿಮಿಟೆಡ್ನ ಭಾರತೀಯ ವಾಹನ ತಯಾರಕ ಸಂಸ್ಥೆಯಾಗಿದೆ.  ಕಂಪೆನಿಯು ರಾಯಲ್ ಎನ್ಫೀಲ್ಡ್ ಬುಲೆಟ್, ಮತ್ತು ಇತರ ಸಿಂಗಲ್ ಸಿಲಿಂಡರ್ ಮೋಟಾರ್ ಸೈಕಲ್ಗಳನ್ನು  ತಯಾರಿಸುತ್ತದೆ.   ಮೊದಲ ಬಾರಿಗೆ ೧೯೦೧ ರಲ್ಲಿ ನಿರ್ಮಾಣಗೊಂಡ ರಾಯಲ್ ಎನ್ಫೀಲ್ಡ್ ಪ್ರಪಂಚದಲ್ಲೇ ಅತ್ಯಂತ ಹಳೆಯ ಮೋಟಾರ್ಸೈಕಲ್ ಬ್ರಾಂಡ್ ಆಗಿದ್ದು, ಉತ್ಪಾದನೆಯಲ್ಲಿ ಈಗಲೂ ಕೂಡಾ, ಬುಲೆಟ್ ಮಾದರಿ ದೀರ್ಘಾವಧಿಯ ಮೋಟಾರ್ಸೈಕಲ್ ಉತ್ಪಾದನೆಯನ್ನು ಸಾರ್ವಕಾಲಿಕವಾಗಿ ನಡೆಸುತ್ತಿದೆ.

## ಉತ್ಪಾದನಾ ಘಟಕಗಳು 
# ತಿರುವೊಟಿಯೂರ್, ಚೆನ್ನೈ  
# ಒರಾಗಾಡಮ್, ಚೆನ್ನೈ  
# ಸಿಪ್ಕೋಟ್ ಇಂಡಸ್ಟ್ರಿಯಲ್ ಪಾರ್ಕ್, ವಲ್ಲಂ ವಡಗಲ್, ಚೆನ್ನೈ 

## ಸಹ ನೋಡಿ 
* ರಾಯಲ್ ಎನ್ಫೀಲ್ಡ್ ಮೋಟರ್ಸೈಕಲ್ಗಳ ಪಟ್ಟಿ

## ಉಲ್ಲೇಖಗಳು 

## ಹೆಚ್ಚಿನ ಓದಿಗಾಗಿ 
* 
* 
* 
* 
* 
* 
* 
* 
* 

## ಬಾಹ್ಯ ಕೊಂಡಿಗಳು 
* ಅಧಿಕೃತ ಜಾಲತಾಣ
* 

ವರ್ಗ:ಬೈಕುಗಳು
ಬಿಳಿಗಾರ

thumb

**ಬಿಳಿಗಾರ** (**ಬೋರ‍್ಯಾಕ್ಸ್, ಸೋಡಿಯಮ್ ಬೋರೇಟ್**) ಒಂದು ಮುಖ್ಯವಾದ ಬೊರಾನ್ ಸಂಯುಕ್ತ, ಖನಿಜ, ಮತ್ತು ಬೋರಿಕ್ ಆಮ್ಲದ ಲವಣವಾಗಿದೆ. ಪುಡಿಮಾಡಿದ ಬಿಳಿಗಾರ ಬಿಳಿಯಾಗಿದ್ದು, ನೀರಿನಲ್ಲಿ ಕರಗುವ ಮೃದು ವರ್ಣರಹಿತ ಸ್ಫಟಿಕಗಳನ್ನು ಹೊಂದಿರುತ್ತದೆ. ವಾಣಿಜ್ಯಿಕವಾಗಿ ಮಾರಾಟಮಾಡಲಾದ ಬಿಳಿಗಾರವನ್ನು ಭಾಗಶಃ ನಿರ್ಜಲೀಕರಿಸಲಾಗಿರುತ್ತದೆ.

ಬಿಳಿಗಾರವು ಅನೇಕ ಮಾರ್ಜಕಗಳು, ಸೌಂದರ್ಯವರ್ಧಕಗಳು, ಮತ್ತು ಇನ್ಯಾಮಲ್  ಲೇಪಗಳ ಘಟಕವಾಗಿದೆ. ಇದನ್ನು ಜೀವರಸಾಯನಶಾಸ್ತ್ರದಲ್ಲಿ ಕಾಪುದ್ರಾವಣಗಳನ್ನು ತಯಾರಿಸಲು, ಬೆಂಕಿನಿವಾರಕವಾಗಿ, ಶಿಲೀಂಧ್ರ ಪ್ರತಿರೋಧಕ ಸಂಯುಕ್ತವಾಗಿ, ನಾರುಗಾಜಿನ ತಯಾರಿಕೆಯಲ್ಲಿ, ಲೋಹಶಾಸ್ತ್ರದಲ್ಲಿ ಮಿಶ್ರಣ ಪದಾರ್ಥವಾಗಿ, ವಿಕಿರಣಶೀಲ ಮೂಲಗಳಿಗೆ ನ್ಯೂಟ್ರಾನ್ ಸೆಳೆ ಫಲಕಗಳಾಗಿ, ಅಡುಗೆಯಲ್ಲಿ ರಚನಾ ಪದಾರ್ಥವಾಗಿ, ಇತರ ಬೋರಾನ್ ಸಂಯುಕ್ತಗಳಿಗೆ ಪೂರ್ವವರ್ತಿಯಾಗಿ ಬಳಸಲಾಗುತ್ತದೆ. ಇದರ ವಿಲೋಮವಾದ ಬೋರಿಕ್ ಆಮ್ಲದೊಂದಿಗೆ ಸೇರಿಸಿದಾಗ ಕೀಟನಾಶಕವಾಗಿ ಉಪಯುಕ್ತವಾಗಿದೆ.

## ಬಾಹ್ಯ ಕೊಂಡಿಗಳು 
* 
*  (fused borax)
* National Pollutant Inventory – Boron and compounds
* NIOSH Pocket Guide to Chemical Hazards
* Sodium Borate in sefsc.noaa.gov

ವರ್ಗ:ರಾಸಾಯನಿಕಗಳು
ಬಿಳಿವಾರ

thumb

***ಬಿಳಿವಾರ ಮರ*** (**ಬಿಲ್ವಾರ**) ಫ಼ೆಬೇಸಿಯೀ ಕುಟುಂಬದ ಸದಸ್ಯವಾಗಿದ್ದು, ವೇಗವಾಗಿ ಬೆಳೆಯುವ ಪರ್ಣಪಾತಿ ಮರವಾಗಿದೆ. ಎತ್ತರದಲ್ಲಿ ೧೫ ರಿಂದ್ ೨೫ ಮೀ. ಮುಟ್ಟುತ್ತದೆ, ಮತ್ತು ವ್ಯಾಸವು ೧೨೦-೧೫೦ ಸೆ.ಮಿ. ಮುಟ್ಟುತ್ತದೆ. ಇದು ಭಾರತದ ಅನೇಕ ಭಾಗಗಳಿಗೆ ಸ್ಥಳೀಯವಾಗಿದೆ ಮತ್ತು ಶ್ರೀಲಂಕಾ, ಬಾಂಗ್ಲಾದೇಶ, ಚೀನಾ ಇತ್ಯಾದಿ ದೇಶಗಳಲ್ಲಿ ಕಂಡುಬರುತ್ತದೆ. ಇದು ನೈಟ್ರೋಜನ್‍ನ್ನು ಸ್ಥೀರೀಕರಿಸುವ ಅಗ್ರ ಮರಗಳಲ್ಲಿ ಒಂದು.

*ಬಿಳಿವಾರ ಮರ*ವು ಆಕರ್ಷಕ ಕಂದು ಬಣ್ಣದಿಂದ ಹಿಡಿದು ಕಪ್ಪು ಬಣ್ಣದವರೆಗಿನ, ಹಲವುವೇಳೆ ಪಟ್ಟಿಯುಳ್ಳ, ಬಾಳಿಕೆ ಬರುವ ಮತ್ತು ದಟ್ಟವಾದ ಚೇಗನ್ನು ಹೊಂದಿರುತ್ತದೆ. ಇದನ್ನು ಕಡಿಮೆ ಸಮಸ್ಯೆಗಳೊಂದಿಗೆ ಸಂಸ್ಕರಿಸಬಹುದು, ಮತ್ತು ಇದನ್ನು ಉತ್ತಮವಾಗಿ ಬೇಕಾದ ರೂಪಕ್ಕೆ ತರಬಹುದು ಮತ್ತು ನಯಗೊಳಿಸಬಹುದು. ಹಾಗಾಗಿ ರಚನಾತ್ಮಕ ಕಟ್ಟಿಗೆ, ಪೀಠೋಪಕರಣಗಳು ಮತ್ತು ಕೃಷಿ ಉಪಕರಣಗಳಲ್ಲಿ ಅನ್ವಯಗಳನ್ನು ಹೊಂದಿದೆ.

## ಉಲ್ಲೇಖಗಳು 

ವರ್ಗ:ಮರಗಳು
ವರ್ಗ:Pages with unreviewed translations
ಮುರಕಲ್ಲು

**ಮುರಕಲ್ಲು** ಅಥವಾ ಲ್ಯಾಟೆರೈಟ್ ಕಬ್ಬಿಣ ಮತ್ತು ಅಲ್ಯೂಮಿನಿಯಂ ಅಂಶಗಳು ಸಮೃದ್ಧವಾಗಿರುವ ಮಣ್ಣು ಮತ್ತು ಕಲ್ಲಿನ ವಿಧವಾಗಿದೆ. ಇದು ಸಾಮಾನ್ಯವಾಗಿ ಬಿಸಿ ಮತ್ತು ಆರ್ದ್ರ ಉಷ್ಣವಲಯದ ಪ್ರದೇಶಗಳಲ್ಲಿ ಕಂಡುಬರುತ್ತವೆ. ಉತ್ತರ ಕನ್ನಡ ಜಿಲ್ಲೆಯಲ್ಲಿ ಇದನ್ನು ಚಿರಿಕಲ್ಲು ಎಂದು ಕರೆಯುತ್ತಾರೆ. ದಾರವಾಢದಲ್ಲಿ ಜಂಬಿಟ್ಟಿಗೆ ಮತ್ತು ಇಂಗ್ಲೀಷಿನಲ್ಲಿ ಲ್ಯಾಟರೈಟ್ ಎಂದು ಕರೆಯುತ್ತಾರೆ. ಮುರಕಲ್ಲು ಅಲ್ಯುಮಿನಿಯಮ್ ಅದಿರಿನ ಮೂಲವಾಗಿದೆ. ಅದಿರು ಹೆಚ್ಚಾಗಿ ಜೇಡಿಮಣ್ಣಿನ ಖನಿಜಗಳು ಮತ್ತು ಹೈಡ್ರಾಕ್ಸೈಡ್ಗಳು, ಗಿಬ್ಸೈಟ್, ಬೋಹೆಮಿಟ್, ಮತ್ತು ಡಯಾಸ್ಪೋರ್ಗಳಲ್ಲಿ ಕಂಡುಬರುತ್ತದೆ. ಇದು ಬಾಕ್ಸೈಟ್ನ ಸಂಯೋಜನೆಯನ್ನು ಹೋಲುತ್ತದೆ.

## ರಚನೆ
ಉಷ್ಣವಲಯದ ಉಷ್ಣಾಂಶ (ಲ್ಯಾಟರಲೈಸೇಶನ್) ದೀರ್ಘಕಾಲದ ಪ್ರಕ್ರಿಯೆಯಾಗಿದ್ದು ರಾಸಾಯನಿಕ ದಟ್ಟಣೆಯಿಂದ ಉಂಟಾಗುತ್ತದೆ. ಈ ರಾಸಾಯನಿಕ ಪ್ರಕ್ರಿಯೆಯಿಂದ ಮುರಕಲ್ಲಿನ ರಚನೆಯಾಗುತ್ತದೆ.ಆರಂಭದ ಹವಾಮಾನದ ಉತ್ಪನ್ನಗಳು ಮೂಲಭೂತವಾಗಿ ಸಪೋಲೀಟ್ಗಳು ಎಂದು ಕರೆಯಲ್ಪಡುವ ಕಿಯೋಲಿನೇಸ್ಡ್ ಬಂಡೆಗಳಾಗಿವೆ.
## ದೈಹಿಕ ವಿವರಣಾತ್ಮಕತೆ
ಮುರಕಲ್ಲಿನ ಪದರಗಳು ಪಶ್ಚಿಮ ಇಥಿಯೋಪಿಯನ್ ಸ್ಥಿರ ಪ್ರದೇಶಗಳಲ್ಲಿ, ದಕ್ಷಿಣ ಅಮೆರಿಕಾದ ಪ್ಲೇಟ್ನ ಕ್ರೇಟೋನ್ಗಳ ಮೇಲೆ ಮತ್ತು ಆಸ್ಟ್ರೇಲಿಯದಲ್ಲಿ ದಪ್ಪವಾಗಿದೆ. ಭಾರತದಲ್ಲಿ ಮಧ್ಯಪ್ರದೇಶ ಪ್ರಸ್ಥಭೂಮಿಯುಲ್ಲಿ ೩೦ಮೀಟರ್ (೧೦೦ ಅಡಿ) ದಪ್ಪವಿರುವ ಮುರಕಲ್ಲುಗಳನ್ನು ಕಾಣಬಹುದು. ಮುರಕಲ್ಲುಗಳು ಮೃದು ಮತ್ತು ಸುಲಭವಾಗಿ ಸಣ್ಣ ತುಂಡುಗಳಾಗಿ ಮಾಡಬಹುದು.

## ಕಂಡುಬರುವ ಸ್ಥಳಗಳು
ಲ್ಯಾಟೆರಿಟಿಕ್ ಮಣ್ಣುಗಳು ಸಮಭಾಜಕ ಕಾಡುಗಳ ಉಪೋತ್ಪನ್ನಗಳು. ತೇವಾಂಶ ಉಷ್ಣವಲಯ ಪ್ರದೇಶಗಳ ಸವನ್ನಾ ಕಾಡುಗಳ ಮತ್ತು ಸಾಹೇಲಿಯನ್ ಸ್ಟೆಪ್ಪೀಸ್ಗಳಲ್ಲಿ ಮುರಕಲ್ಲುಗಳು ಇವೆ. ಗ್ವಾಟೆಮಾಲಾ, ಕೊಲಂಬಿಯಾ, ಮಧ್ಯ ಯುರೋಪ್, ಭಾರತ ಮತ್ತು ಬರ್ಮಾ, ಮೆಸೊಜೊಯಿಕ್ ದ್ವೀಪ, ಕ್ಯಾಲೆಡೋನಿಯ, ಕ್ಯೂಬಾ, ಇಂಡೋನೇಶಿಯಾ ಮತ್ತು ಫಿಲಿಪೈನ್ಸ್ಗಳಲ್ಲಿ ಮುರಕಲ್ಲುಗಳು ಹೇರಳವಾಗಿ ಇದೆ. ಕರ್ನಾಟಕದ ಬೀದರ್ ಮತ್ತು ಕೋಲಾರ ಜಿಲ್ಲೆಗಳಲ್ಲಿ ಇವೆ.

## ಬಳಕೆ
ಲ್ಯಾಟೆರೈಟ್ ಮಣ್ಣುಗಳು ಹೆಚ್ಚು ಮಣ್ಣಿನ ಅಂಶವನ್ನು ಹೊಂದಿರುತ್ತವೆ. ಮರಳು ಮಣ್ಣುಗಳಿಗಿಂತ ಹೆಚ್ಚಿನ ನೀರಿನ ಹಿಡಿತ ಸಾಮರ್ಥ್ಯವನ್ನು ಹೊಂದಿವೆ ಆದ್ದರಿಂದ ಕೃಷಿ ಭೂಮಿಯಲ್ಲಿ ಇದರ ಬಳಕೆ ಇದೆ.
ಲ್ಯಾಟರೈಟ್ಗಳು ಅಲ್ಯುಮಿನಿಯಮ್ ಅದಿರಿನ ಮೂಲವಾಗಿದೆ. ಅದಿರು ಹೆಚ್ಚಾಗಿ ಜೇಡಿಮಣ್ಣಿನ ಖನಿಜಗಳು ಮತ್ತು ಹೈಡ್ರಾಕ್ಸೈಡ್ಗಳು, ಗಿಬ್ಸೈಟ್, ಬೋಹೆಮೈಟ್, ಮತ್ತು ಡಯಾಸ್ಪೋರ್ ಹೊಂದಿರುತ್ತವೆ.

## ಉಲ್ಲೇಖಗಳು
## ಉಲ್ಲೇಖಗಳು
ಮಾರ್ಥಾ ಫಾರೆಲ್

ಮಾರ್ಥಾ ಫಾರೆಲ್ ಅವರು ಸಾಮಾಜಿಕ ಕಾರ್ಯಕರ್ತೆ. ಫಾರೆಲ್ ಅವರು ಮಹಿಳೆಯರ ಹಕ್ಕುಗಳಿಗಾಗಿ ಕೆಲಸ ಮಾಡಿದ್ದಾರೆ. ಲಿಂಗ ಸಮಾನತೆ, ಭಾರತದಲ್ಲಿ ವಯಸ್ಕ ಶಿಕ್ಷಣಗಳ ಕುರಿತು ತರಬೇತಿ ನೀಡುತ್ತಾರೆ.

## ಆರಂಭಿಕ ಜೀವನ ಮತ್ತು ಶಿಕ್ಷಣ
ಫಾರೆಲ್ ಅವರು ಜೂನ್ ೫, ೧೯೫೯ರಂದು ದೆಹಲಿಯ ಲೋನಾ ಮತ್ತು ನೋಯೆಲ್ ಫೋರ್ಲ್ ಅವರ ಮನೆಯಲ್ಲಿ ಜನಿಸಿದರು. ದೆಹಲಿಯ ವಿಶ್ವವಿದ್ಯಾನಿಲಯದಲ್ಲಿ ಅವರು ಇಂಗ್ಲಿಷ್ ಸಾಹಿತ್ಯವನ್ನು ಅಧ್ಯಯನ ಮಾಡಿದರು ಮತ್ತು ದೆಹಲಿ ಸ್ಕೂಲ್ ಆಫ್ ಸೋಶಿಯಲ್ ವರ್ಕ್ನಲ್ಲಿ ಸಮಾಜ ಕಾರ್ಯದಲ್ಲಿ ಸ್ನಾತ್ತಕೋತ್ತರ ಪದವಿ ಪಡೆದರು. ಅವರು ೨೦೧೩ರಲ್ಲಿ ಜಮೀಯಾ ಮಿಲಿಯಾ ಇಸ್ಲಾಮಿಯದಿಂದ ಪಿಎಚ್ಡಿ ಪದವಿಯನ್ನು ಪೂರ್ಣಗೊಳಿಸಿದರು ಮತ್ತು ಅವರ ಅಧ್ಯಯನದ ವಿಷಯ ಲಿಂಗ ಅಸಮಾನತೆ ಮತ್ತು ಲೈಂಗಿಕ ಕಿರುಕುಳ.

## ವೃತ್ತಿ ಜೀವನ
ದೆಹಲಿಯ ಅಂಕುರ್ನಲ್ಲಿರುವ ಮಹಿಳೆಯರ ಸಾಕ್ಷರತೆ ಮತ್ತು ಸಬಲೀಕರಣದ ಸಾಮಾಜಿಕ ಸೇವಾ ಸಂಸ್ಥೆಯಲ್ಲಿ ಸಾಕ್ಷರತಾ ಕೆಲಸಗಾರ ವೃತ್ತಿಯನ್ನು ಪ್ರಾರಂಭಿಸಿದರು. ಅವರು ವಯಸ್ಕ ಶಿಕ್ಷಣದ ಬಗ್ಗೆ ತಮ್ಮ ಗಮನವನ್ನು ಕೇಂದ್ರೀಕರಿಸಿದರು ಮತ್ತು ಅಲ್ಲಿ ಪಾಲುದಾರಿಕೆಯ ಕಲಿಕೆಯ ವಿಧಾನವನ್ನು ಅಭ್ಯಾಸ ಮಾಡಲು ಪ್ರಾರಂಭಿಸಿದರು. ೧೯೯೧ರಲ್ಲಿ ಕ್ರಿಯೇಟಿವ್ ಲರ್ನಿಂಗ್ ಫಾರ್ ಚೇಂಜ್ ಎಂಬ ಸಂಸ್ಥೆಯನ್ನು ಸ್ಥಾಪಿಸಿದರು.

## ಪುಸ್ತಕಗಳು
೨೦೧೪ರಲ್ಲಿ ಲೈಂಗಿಕ ಕಿರುಕುಳದ ಬಗ್ಗೆ ಅವರು ಬರೆದ ಮೊದಲ ಭಾರತೀಯ ಪುಸ್ತಕವನ್ನು ಪ್ರಕಟಿಸಿದರು. ಈ ಪುಸ್ತಕವು ಕೆಲಸದ ಸ್ಥಳದಲ್ಲಿ ನಡೆಯುವ ಲೈಂಗಿಕ ಕಿರುಕುಳದ ಮಾಹಿತಿ ಹೊಂದಿದೆ. ವಯಸ್ಕ ಶಿಕ್ಷಣ, ಪರಿಸರ, ಔದ್ಯೋಗಿಕ ಆರೋಗ್ಯ ಮತ್ತು ಸುರಕ್ಷತೆ, ಲಿಂಗ ಮುಖ್ಯವಾಹಿನಿಗೆ ತರುವುದು ಮತ್ತು ಮಹಿಳೆಯರ ಸಬಲೀಕರಣ ವಿಚಾರಗಳ ಬಗ್ಗೆ ಹಲವಾರು ಇತರ ಪುಸ್ತಕಗಳನ್ನು ಬರೆದಿದ್ದಾರೆ.

## ಉಲ್ಲೇಖಗಳು
ವರ್ಗ:ಸಮಾಜ ಸೇವೆ
ಬರ್ಕ

thumb

**ಬರ್ಕಗಳು** ಟ್ರ್ಯಾಗ್ಯುಲಿಡೇ ಕುಟುಂಬದ ಸಣ್ಣ ಗಾತ್ರದ ಗೊರಸುಳ್ಳ ಸಸ್ತನಿಗಳು. ಇದರ ೧೦ ಪ್ರಜಾತಿಗಳು ಅಸ್ತಿತ್ವದಲ್ಲಿವೆ. ಅಸ್ತಿತ್ವದಲ್ಲಿರುವ ಪ್ರಜಾತಿಗಳು ದಕ್ಷಿಣ ಮತ್ತು ಆಗ್ನೇಯ ಏಷ್ಯಾದ ಕಾಡುಗಳಲ್ಲಿ ಕಂಡುಬರುತ್ತವೆ. ಒಂದೇ ಒಂದು ಪ್ರಜಾತಿ ಮಧ್ಯ ಹಾಗೂ ಪಶ್ಚಿಮ ಆಫ಼್ರಿಕಾದ ಮಳೆಕಾಡುಗಳಲ್ಲಿ ಕಂಡುಬರುತ್ತದೆ. ಇವು ಒಂಟಿಜೀವಿಗಳು ಅಥವಾ ಜೋಡಿಯಾಗಿ ಜೀವಿಸುತ್ತವೆ, ಮತ್ತು ಬಹುತೇಕವಾಗಿ ಕೇವಲ ಸಸ್ಯವಸ್ತುವನ್ನು ತಿನ್ನುತ್ತವೆ. ಬರ್ಕಗಳು ವಿಶ್ವದಲ್ಲಿನ ಅತ್ಯಂತ ಚಿಕ್ಕ ಗೊರಸುಳ್ಳ ಸಸ್ತನಿಗಳಾಗಿವೆ. ಏಷ್ಯಾದ ಪ್ರಜಾತಿಗಳು ೦.೭ ಹಾಗೂ ೮ ಕೆ.ಜಿ. ನಡುವೆ ತೂಕ ಹೊಂದಿದ್ದರೆ, ಆಫ಼್ರಿಕಾದ ಬರ್ಕವು ಗಣನೀಯವಾಗಿ ದೊಡ್ಡದಾಗಿದೆ (೭-೧೬ ಕೆ.ಜಿ.).

## ಜೀವಶಾಸ್ತ್ರ 
ಇದು ಒಂದು ಪ್ರಾಚೀನ ರೋಮಂಥಕ ರೂಪದ ಉದಾಹರಣೆಯಾಗಿದೆ. ಒರಟಾದ ಸಸ್ಯ ಆಹಾರಗಳನ್ನು ಕಿಣ್ವಿಸಲು ಇವು ನಾಲ್ಕು ಕೋಶಗಳ ಹೊಟ್ಟೆಗಳನ್ನು ಹೊಂದಿವೆ, ಆದರೆ ಮೂರನೇ ಕೋಶವು ಸಾಕಷ್ಟು ವಿಕಸನವಾಗಿಲ್ಲ.

## ಉಲ್ಲೇಖಗಳು 

ವರ್ಗ:ಸಸ್ತನಿಗಳು
ವರ್ಗ:Pages with unreviewed translations
ಬರಗು

thumb

**ಬರಗು** ಜಪಾನ್, ಚೀನ, ಮಧ್ಯ ಹಾಗೂ ದಕ್ಷಿಣ ರಷ್ಯ, ಆಫ್ರಿಕ, ಭಾರತ ಮತ್ತು ಅಮೆರಿಕಗಳಲ್ಲಿ ವ್ಯವಸಾಯದಲ್ಲಿರುವ ಆಹಾರಧಾನ್ಯ (ಕಾಮನ್ ಮಿಲೆಟ್, ಪ್ರೋಸೊ ಮಿಲೆಟ್ ಅಥವಾ ಹಾಗ್ ಮಿಲೆಟ್). ಸಾವೆ, ಗಿನಿ ಹುಲ್ಲು, ಸೊಂಟಿ ಹುಲ್ಲು ಮುಂತಾದವುಗಳ ಹತ್ತಿರ ಸಂಬಂಧಿ. ಪ್ಯಾನಿಕಮ್ ಮಿಲಿಯೇಸಿಯಮ್ ಇದರ ವೈಜ್ಞಾನಿಕ ಹೆಸರು.

ಕಾಡುಬಗೆಯಾಗಿ ಬರಗು ಎಲ್ಲಿಯೂ ಕಾಣದೊರೆಯದು. ಇದರಲ್ಲಿ ಎಫ್ಯೂಸಮ್ ಮತ್ತು ಕಾಂಟ್ರಾಕ್ಟಮ್ ಎಂಬ ಎರಡು ಬಗೆಗಳುಂಟು ಬರಗಿನ ಕೃಷಿ ಗೋದಿಯ ಕೃಷಿಯಷ್ಟೇ ಪ್ರಾಚೀನ ಎನ್ನಲಾಗಿದೆ. ಇದರ ತವರು ಅರೇಬಿಯ- ಈಜಿಫ್ಟ್ ಪ್ರದೇಶ ಎಂದು ಬರೆಯಲಾಗಿತ್ತು. ಆದರ ಇತ್ತೀಚಿನ ಸಂಶೋಧನೆಗಳ ಆಧಾರದಿಂದ ಇದರ ಮೂಲ ಮಧ್ಯ ಇಲ್ಲವೆ ಪೂರ್ವ ಏಷ್ಯ ಎಂಬ ತೀರ್ಮಾನಕ್ಕೆ ಬರಲಾಗಿದೆ.

ಭಾರತದಲ್ಲಿ ಇದನ್ನು ಆಂಧ್ರಪ್ರದೇಶ, ಮಹಾರಾಷ್ಟ್ರ, ಕರ್ನಾಟಕ ಹಾಗೂ ತಮಿಳು ನಾಡುಗಳಲ್ಲಿ ಹೆಚ್ಚು ಪ್ರಮಾಣದಲ್ಲೂ ಬಿಹಾರ, ಮಧ್ಯಪ್ರದೇಶ, ಉತ್ತರ ಪ್ರದೇಶ ಮತ್ತು ಪಂಜಾಬ್‍ಗಳಲ್ಲಿ ಕೊಂಚ ಪ್ರಮಾಣದಲ್ಲೂ ಬೆಳೆಯಲಾಗುತ್ತದೆ.

ಬರಗು ತುಂಬ ಶೀಘ್ರಗತಿಯಲ್ಲಿ ಬೆಳೆಯುವ ಪೀಕು. ಶುಷ್ಕ ಪರಿಸ್ಥಿತಿಯಿದ್ದರೂ ಚಿನ್ನಾಗಿಯೇ ಬೆಳೆಯಬಲ್ಲದು. ಅಂತೆಯೇ ಇದರ ಕೃಷಿಗೆ ಉತ್ತಮವಾದ ಭೂಮಿಯೇ ಬೇಕೆಂದಿಲ್ಲ (ತುಂಬ ಮರಳಿನ ಭೂಮಿ ಬಿಟ್ಟು). ಇದನ್ನು ಮೈದಾನ ಸೀಮೆಯಲ್ಲಿ ಮಾತ್ರವಲ್ಲದೆ 2700 ಮೀ, ಎತ್ತರದ ವರೆಗಿನ ಪ್ರದೇಶಗಳಲ್ಲೂ ಕೃಷಿ ಮಾಡಬಹುದು. ಇವೆಲ್ಲ ಕಾರಣಗಳಿಂದಾಗಿ ಬೇರಾವುದೇ ಆಹಾಧಾನ್ಯವನ್ನು ಬೆಳೆಯಲಾಗದಂಥ ಕೀಳುಬಗೆಯ ಭೂಮಿಯಲ್ಲಿ (ಸಾಮಾನ್ಯವಾಗಿ ಕೆಂಪುಗೋಡು ಇಲ್ಲವೆ ಮರಳು ಮಿತ್ರಿತ ಗೊಡು ಭೂಮಿ) ಬರಗನ್ನು ಬೇಸಾಯ ಮಾಡಲಾಗುತ್ತಿದೆ. ಹಾಗೆಯೇ ಆಪತ್ಕಾಲದ ಬೆಳೆಯಾಗಿ, ಮಳೆ ತಡವಾಗಿ ಬಿದ್ದು ನೆಲವನ್ನು ಉತ್ಕøಷ್ಟವಾಗಿ ಹದಗೊಳಿಸುವುದು ಸಾಧ್ಯವಾಗದಾಗ ಇದನ್ನು ಬೆಳೆಸುವುದುಂಟು. ಇದನ್ನು ನೀರಾವರಿ ಪೀಕಾಗಿ ಬೆಳೆಯುವುದೂ ಉಂಟು. ಇದನ್ನು ಹಿಂಗಾರಿ ಬೆಳೆಯಗಿ ಕೃಷಿಮಾಡುವುದೇ ವಾಡಿಕೆ. ಸಾಲುವರಿ ಇಲ್ಲವೆ ಚೆಲ್ಲುವರಿ ವಿಧಾನಗಳಿಂದ ಬಿತ್ತನೆ ಮಾಡಲಾಗುತ್ತದೆ.

ಬೀಜಬಿತ್ತನೆಯಾದ 70-90 ದಿವಸಗಳಲ್ಲಿ ಪೈರು ಕುಯ್ಲಿಗೆ ಸಿದ್ಧವಾಗುತ್ತದೆ. ಆಗ ಗಿಡಗಳನ್ನು ಬೇರುಸಹಿತ ಕಿತ್ತು, ತತ್‍ಕ್ಷಣವೇ ತೆನೆಬಡಿಯುವುದರ ಮೂಲಕ ಅಥವಾ ಎತ್ತುಗಳಿಂದ ತುಳಿಸುವುದರ ಮೂಲಕ ಒಕ್ಕಲಾಗುತ್ತದೆ. ಇಳಿವರಿ ಹೆಕ್ಟೇರಿಗೆ 600 ಕೆಜಿ ಯಿಂದ 1700 ಕೆಜಿ ವರೆಗೆ ವ್ಯತ್ಯಾಸವಾಗುವುದು.

ಬರಗು ಒಳ್ಳೆಯ ಆಹಾರ, ಇದನ್ನು ಅಕ್ಕಿಯಂತೆ ಬೇಯಿಸಿ ಅನ್ನಮಾಡಿ ಸೇವಿಸುವುದಲ್ಲದೆ, ಇದರ ಹಿಟ್ಟಿನಿಂದ ರೊಟ್ಟಿಮಾಡಿ ತಿನ್ನುವುದೂ ಉಂಟು. ಇದನ್ನು ಗಂಜಿ ರೂಪದಲ್ಲಿ, ಬ್ರೆಡ್ ರೂಪದಲ್ಲಿ ತಿನ್ನಬಹುದು. ಇಥಿಯೋಪಿಯದಲ್ಲಿ ಇದರಿಂದ ಒಂದು ಬಗೆಯ ಮಾದಕ ಪಾನೀಯವನ್ನು ತಯಾರಿಸುವರು. ಅಮೆರಿಕದಲ್ಲಿ ಇದು ಹಂದಿಗಳಿಗೆ ಒಳ್ಳೆಯ ತಿನಿಸೆಂದು ಪ್ರಸಿದ್ಧವಾಗಿದೆ.

ಬರಗು ದನಗಳಿಗೆ ಕುದುರೆಗಳಿಗೆ ಒಳ್ಳೆಯ ಮೇವೂ ಹೌದು.

ವರ್ಗ:ಕಿರುಧಾನ್ಯಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹಾಡು

**ಹಾಡು** (**ಗೀತೆ**) ಎಂದರೆ ಸಾಮಾನ್ಯವಾಗಿ ಮಾನವರು ತಮ್ಮ ಧ್ವನಿಯಿಂದ ಹಾಡಲು ಉದ್ದೇಶಿತವಾದ ಒಂಟಿ (ಮತ್ತು ಹಲವುವೇಳೆ ಸ್ವತಂತ್ರ) ಸಂಗೀತ ಕೃತಿ. ಇದರಲ್ಲಿ ಧ್ವನಿ ಹಾಗೂ ಮೌನದ ಬಳಕೆಯಿರುವ ವಿಶಿಷ್ಟ ಹಾಗೂ ಸ್ಥಿರ ಮಟ್ಟಗಳು ಮತ್ತು ವಿನ್ಯಾಸಗಳು ಮತ್ತು ಹಲವುವೇಳೆ ವಿಭಾಗಗಳ ಪುನರಾವರ್ತನೆಯನ್ನು ಒಳಗೊಂಡಿರುವ ವಿವಿಧ ರೂಪಗಳಿರುತ್ತವೆ. ಅರ್ಥ ವಿಸ್ತರಣೆಯ ಮೂಲಕ, "ಹಾಡು" ಶಬ್ದದ ಹೆಚ್ಚು ವಿಶಾಲವಾದ ಅರ್ಥವು ವಾದ್ಯಸಂಗೀತವನ್ನು ಸೂಚಿಸಬಹುದು.

ನಿರ್ದಿಷ್ಟವಾಗಿ ಸಂಗೀತಕ್ಕಾಗಿ ಸೃಷ್ಟಿಸಲಾದ ಲಿಖಿತ ಶಬ್ದಗಳು ಅಥವಾ ಯಾವುದಕ್ಕಾಗಿ ನಿರ್ದಿಷ್ಟವಾಗಿ ಸಂಗೀತವನ್ನು ಸೃಷ್ಟಿಸಲಾಗುತ್ತದೊ ಅದನ್ನು ಗೀತಸಾಹಿತ್ಯ ಎಂದು ಕರೆಯಲಾಗುತ್ತದೆ. ಶಾಸ್ತ್ರೀಯ ಸಂಗೀತದಲ್ಲಿ ಮೊದಲೇ ಅಸ್ತಿತ್ವದಲ್ಲಿರುವ ಪದ್ಯವನ್ನು ಸಂಯೋಜಿತ ಸಂಗೀತಕ್ಕೆ ಹೊಂದಿಸಲಾದರೆ ಅದು ಕಲಾ ಗೀತೆಯಾಗುತ್ತದೆ.

## ಉಲ್ಲೇಖಗಳು 

ವರ್ಗ:ಸಂಗೀತ ರೂಪಗಳು
ವರ್ಗ:Pages with unreviewed translations
ಅಶ್ವತಿ ಪಿಳ್ಳೈ

**ಅಶ್ವತಿ ವಿನೋದ್ ಪಿಳ್ಳೈ** (ಜನನ ೧೪ ಜುಲೈ ೨೦೦೦) ಸ್ವೀಡನ್ ದೇಶದ ವೃತ್ತಿಪರ ಬ್ಯಾಡ್ಮಿಂಟನ್ ಆಟಗಾರ್ತಿ. ಇವರು ಮೂಲತಃ ಭಾರತದ ಕನ್ಯಾಕುಮಾರಿಯವರು ನಂತರ ತನ್ನ ಕುಟುಂಬದೊಂದಿಗೆ ಸ್ವೀಡನ್ ಗೆ ತೆರಳಿದರು.

## ಬಾಲ್ಯ ಮತ್ತು ಶಿಕ್ಷಣ
ಅಶ್ವತಿ ಪಿಳ್ಳೈ ಅವರ ತಾಯಿ ಗಾಯತ್ರಿ ಮತ್ತು ತಂದೆ ವಿನೋದ್ ಪಿಳ್ಳೈ. ಅವರು ತಮಿಳುನಾಡಿನ ಥಕ್ಲೆ ಸಮೀಪದ ಹಳ್ಳಿಯಿಂದ ಬಂದವರು. ಅಶ್ವತಿಯವರು ಬೆಂಗಳೂರಿನ ನ್ಯಾಷನಲ್ ಪಬ್ಲಿಕ್ ಸ್ಕೂಲ್ನಲ್ಲಿ ೪ನೇ ತರಗತಿಯವರೆಗೆ ಅಧ್ಯಯನ ಮಾಡಿದ್ದಾರೆ. ಅಶ್ವತಿಯವರಿಗೆ ಬಾಲ್ಯದಿಂದಲೇ ಬ್ಯಾಡ್ಮಿಂಟನ್ನಲ್ಲಿ ಆಸಕ್ತಿ ಇತ್ತು. ೨೦೦೯ರಲ್ಲಿ ರಲ್ಲಿ ಪಿಳ್ಳೈ ಕುಟುಂಬವು ತನ್ನ ತಂದೆಯ ವೃತ್ತಿಪರ ಅಗತ್ಯತೆಗಳಿಂದಾಗಿ ಸ್ವೀಡನ್ಗೆ ತೆರಳಿದರು. ಸ್ವೀಡನ್ನಲ್ಲಿರುವಾಗ ಅವರು ಇಂಟರ್ನ್ಯಾಶೆಲ್ಲಾ ಏಂಗೆಲ್ಸ್ಕಾ ಸ್ಕೋಲನ್ನಲ್ಲಿ ತಮ್ಮ ಶಾಲಾ ಶಿಕ್ಷಣವನ್ನು ಮುಂದುವರೆಸಿದರು. ಅವಳು ಕೆರೊಲಿನಾ ಮರಿನ್ನಿಂದ ಸ್ಫೂರ್ತಿಯನ್ನು ಪಡೆದಿದ್ದಾರೆ.

## ವೃತ್ತಿ ಜೀವನ
ಪಿಳ್ಳೈ ಅವರು ಏಳು ವರ್ಷ ವಯಸ್ಸಿನಲ್ಲೇ ಬ್ಯಾಡ್ಮಿಂಟನ್ ಆಡಲು ಪ್ರಾರಂಭಿಸಿದರು. ಸ್ವೀಡನ್ಗೆ ತೆರಳಿದ ನಂತರ ತರಬೇತಿಯನ್ನು ನಿಲ್ಲಿಸಲು ಅವರಿಗೆ ಇಷ್ಟವಿರಲಿಲ್ಲ. ತರಬೇತುದಾರ ಆಂಡರ್ಸ್ ಕ್ರಿಸ್ಟಿಯಾನ್ಸೆನ್ರ ಮಾರ್ಗದರ್ಶನದಲ್ಲಿ ಉಪ್ಸಲಾದಲ್ಲಿ ರಾಷ್ಟ್ರೀಯ ತರಬೇತಿ ಕೇಂದ್ರವನ್ನು ಸೇರಿಕೊಂಡರು. ಸ್ವೀಡಿಶ್ ನ್ಯಾಶನಲ್ ಸ್ಪೋರ್ಟ್ಸ್ ಫೆಡರೇಶನ್ನ ದೈಹಿಕ ತರಬೇತುದಾರರ ತರಬೇತಿ ಸೇರಿದಂತೆ ಅವರು ದಿನಕ್ಕೆ ಕನಿಷ್ಠ ಮೂರುವರೆ ಗಂಟೆಗಳವರೆಗೆ ತರಬೇತಿ ಪಡೆಯುತ್ತಾರೆ.

## ಕ್ರೀಡಾ ಸಾಧನೆ
#೨೦೧೫- ಜ್ಯೂನಿಯರ್ ವಿಭಾಗದಲ್ಲಿ ಸ್ವೀಡಿಷ್ ರಾಷ್ಟ್ರೀಯ ಚಾಂಪಿಯನ್ 
#೨೦೧೫- ಸ್ವಿಸ್ ಜೂನಿಯರ್ ಓಪನ್ನಲ್ಲಿ ಸಿಂಗಲ್ಸ್ನಲ್ಲಿ ವಿಜೇತರು
#೨೦೧೬- ಪೋಲಿಷ್ ಜೂನಿಯರ್ ಇಂಟರ್ನ್ಯಾಷನಲ್ ಚಾಂಪಿಯನ್ಷಿಪ್ನಲ್ಲಿ ಸಿಂಗಲ್ಸ್ನಲ್ಲಿ ರನ್ನರ್ ಅಪ್ 
#೨೦೧೭ - ಬಲ್ಗೇರಿಯಾ ಓಪನ್ ಪಂದ್ಯಾವಳಿಯ ಕ್ವಾರ್ಟರ್ ಫೈನಲ್ಗೆ 
#೨೦೧೮-ಸ್ವೀಡಿಶ್ ಸೀನಿಯರ್ ನ್ಯಾಷನಲ್ ಚಾಂಪಿಯನ್ಷಿಪ್ನ ಅತ್ಯಂತ ಕಿರಿಯ ವಿಜೇತೆ 
#ಸ್ವೀಡಿಶ್ ಎಲೈಟ್ ಕ್ಲಾಸ್ ಪಂದ್ಯಾವಳಿಗಳಿಗೆ ಅರ್ಹತೆ ಪಡೆದವರು

## ಪ್ರಶಸ್ತಿ ಪುರಸ್ಕಾರಗಳು
ಅಶ್ವತಿಯವರು ಸ್ಟಾಕ್ಹೋಮ್ನಲ್ಲಿ ಬಹುಮಾನದ ಹಣದೊಂದಿಗೆ ೨೦೧೨-೧೩ರ ಪ್ರತಿಷ್ಠಿತ ಆಟಗಾರ ಪ್ರಶಸ್ತಿಯನ್ನು (ಗರ್ಲ್ಸ್ ಜೂನಿಯರ್) ಪಡೆದರು.

## ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು
ತಡಸಲು

**ತಡಸಲು** ಟೀಲಿಯೇಸೀ ಕುಟುಂಬಕ್ಕೆ ಸೇರಿದ ಒಂದು ವನ್ಯವೃಕ್ಷ. ಗ್ರೀವಿಯ ಟೀಲಿಯಿಪೋಲಿಯ ಇದರ ವೈಜ್ಞಾನಿಕ ಹೆಸರು. ಹಿಮಾಲಯದ ತಪ್ಪಲಿನಲ್ಲೂ ಮಧ್ಯ ಪಶ್ಚಿಮ ಮತ್ತು ದಕ್ಷಿಣ ಭಾರತಗಳಲ್ಲೂ ಪರ್ಣಪಾತಿ ಕಾಡುಗಳಲ್ಲಿ ಸ್ವಾಭಾವಿಕವಾಗಿ ಬೆಳೆಯುತ್ತದೆ.  ಮಧ್ಯಮ ಗಾತ್ರದಿಂದ ದೊಡ್ಡ ಗಾತ್ರದವರೆಗೆ ಬೆಳೆಯುವ ಈ ಮರ ಕಣಿವೆಗಳಲ್ಲೂ ದಕ್ಷಿಣ ಭಾರತದ ಬೆಟ್ಟಗಳ ಇಳಿಜಾರುಗಳಲ್ಲೂ ತುಂಬ ಹುಲುಸಾಗಿ ಬೆಳೆಯುತ್ತದೆ.  ಇಂಥ ಪ್ರದೇಶಗಳಲ್ಲಿ ಇದರ ಮುಖ್ಯ ಕಾಂಡದ ಸುತ್ತಳತೆ ಸುಮಾರು 7 ಇರುವುದು ಕಾಂಡದ ಬಣ್ಣ ಬೂದಿ ಅಥವಾ ಕಡುಗಂದು.  ಎಲೆಗಳು ಸರಳ ರೀತಿಯವು.  ಪರ್ಯಾಯ ಮಾದರಿಯಲ್ಲಿ ಜೋಡಣೆಗೊಂಡಿವೆ. ಎಲೆಗಳ ಆಕಾರ ಅಂಡದಂತೆ: ಅಂಚುದಂತಿತ.  ಹೂಗಳು ಚಿಕ್ಕವು.  ಎಲೆಗಳ ಕಂಕುಳಲ್ಲಿ ಗುತ್ತವಾದ ಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ.  ಕಾಯಿ ಅಷ್ಟಿಫಲ ಮಾದರಿಯದು: ಬಟಾಣಿ ಕಾಳಿನ ಗಾತ್ರಕ್ಕಿದೆ.  ಇದರ ಬಣ್ಣ ಕಪ್ಪು. ಕಾಯಿ ತಿನ್ನಲು ಯೋಗ್ಯ.  ತಡಸಲು ಮರದ ಚೌಬೀನೆ ಬಲುಗಟ್ಟಿ, ನಯ, ಭಾರ ಹಾಗೂ ನೇರಕಣಗಳೂಳ್ಳದ್ದು.  ಇದಕ್ಕೆ ಹೊಸತೊಗಲಿನ ವಾಸನೆಯುಂಟು.  ಇದನ್ನು ಸುಲಭವಾಗಿ ಸಂಸ್ಕರಿಸಬಹದು, ಕೊಯ್ಯಬಹುದು ಮತ್ತು ಮೆರುಗು ಕೊಡಬಹುದು, ಅಲ್ಲದೆ ಇದು ಬಹಳ ಕಾಲ ಬಾಳಿಕೆ ಬರುವಂಥದ್ದು ಇದರಿಂದಾಗಿ ಚೌಬೀನೆಯನ್ನು ಹಲವಾರು ಕೆಲಸಗಳಿಗೆ ಬಳಸುವರು.   ತೊಲೆ ಕಂಬ, ಕೂವೆಕಂಬ, ದೋಣಿಯ ಹುಟ್ಟು, ಉಪಕರಣಗಳ ಹಿಡಿ, ಕೃಷಿ ಉಪಕರಣಗಳೂ, ಮೀನಿನಗಾಳ, ಲಾಳಿ, ಪುಟ್ಟಿಮರ (ನೇಮಿ) ಬಾಬಿನ್, ಗಾಲ್ಫಕ್ಲಬ್ಬು, ಬಿಲಿಯರ್ಡ್ ಕ್ಯೂಗಳನ್ನು ತಯಾರಿಸಲು ಈ ಮರವನ್ನು ಉಪಯೋಗಿಸುತ್ತಾರೆ. ಅಲ್ಲದೆ ತಡಸಲಿನ ತೊಗಟೆಯಿಂದ ನಾರನ್ನು ಪಡೆಯುವುದುಂಟು. ತಡಸಲಿನ ಎಲೆಗಳನ್ನು ದನಕರುಗಳ ಮೇವಾಗಿ ಉಪಯೋಗಿಸುತ್ತಾರೆ. ತೊಗಟೆಗೆ ಔಷಧೀಯ ಗುಣಗಳೂ ಉಂಟು. ಇದನ್ನು ಆಮಶಂಕೆಗೆ ಮದ್ದಾಗಿ ಬಳಸುವರು.

ವರ್ಗ:ಮರಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪ್ರಸ್ಥಭೂಮಿ

thumb|ನ್ಯೂ ಮೆಕ್ಸಿಕೊದಲ್ಲಿನ ಪಾಹಾರಿಟೊ ಪ್ರಸ್ಥಭೂಮಿ

ಭೂರಚನಶಾಸ್ತ್ರ ಮತ್ತು ಭೌತಿಕ ಭೂಗೋಳಶಾಸ್ತ್ರದಲ್ಲಿ, **ಪ್ರಸ್ಥಭೂಮಿ** ಎಂದರೆ ಸಾಮಾನ್ಯವಾಗಿ ತುಲನಾತ್ಮಕವಾಗಿ ಚಪ್ಪಟೆ ಭೂಮಿಯನ್ನು ಹೊಂದಿರುವ, ಸುತ್ತಮುತ್ತಲಿನ ಪ್ರದೇಶದ ಮೇಲೆ ಗಣನೀಯವಾಗಿ ಎತ್ತರಿಸಿರುವ, ಹಲವುವೇಳೆ ಕಡಿದಾದ ಇಳಿಜಾರಿನ ಒಂದು ಅಥವಾ ಹೆಚ್ಚು ಬದಿಗಳಿರುವ ಎತ್ತರದ ಭೂಪ್ರದೇಶ. ಪ್ರಸ್ಥಭೂಮಿಗಳು ಅನೇಕ ಪ್ರಕ್ರಿಯೆಗಳಿಂದ ರೂಪಗೊಳ್ಳಬಹುದು. ಇವುಗಳಲ್ಲಿ ಜ್ವಾಲಾಮುಖಿ ಶಿಲಾಪಾಕದ ಉಬ್ಬುವಿಕೆ, ಶಿಲಾರಸದ ನಿಸ್ಸರಣ, ಮತ್ತು ನೀರು ಹಾಗೂ ಹಿಮನದಿಗಳಿಂದಾದ ಸವೆತ ಸೇರಿವೆ. ಪ್ರಸ್ಥಭೂಮಿಗಳನ್ನು ಅವುಗಳ ಸುತ್ತಮುತ್ತಲಿನ ಪರಿಸರವನ್ನು ಆಧರಿಸಿ ಅಂತರಪರ್ವತೀಯ, ಪರ್ವತಶ್ರೇಣಿಯ ಬುಡದ, ಅಥವಾ ಖಂಡೀಯ ಎಂದು ವರ್ಗೀಕರಿಸಲಾಗುತ್ತದೆ

ಉಬ್ಬುವಿಕೆಯಿಂದ ರೂಪಗೊಳ್ಳುವ ಪ್ರಸ್ಥಭೂಮಿಗಳ ಆಧಾರವಾಗಿರುವ ಪ್ರಕ್ರಿಯೆಯು ಮ್ಯಾಂಟಲ್‍ನಿಂದ ಶಿಲಾಪಾಕ ಏರಿದಾಗ ಶುರುವಾಗುತ್ತದೆ. ಇದರಿಂದ ನೆಲವು ಮೇಲ್ದಿಕ್ಕಿನತ್ತ ಉಬ್ಬುತ್ತದೆ. ಈ ರೀತಿಯಲ್ಲಿ, ಕಲ್ಲಿನ ಚಪ್ಪಟೆ ಪ್ರದೇಶಗಳು ಮೇಲಕ್ಕೆದ್ದು ಪ್ರಸ್ಥಭೂಮಿಯ ರಚನೆಯಾಗುತ್ತದೆ.

## ಬಾಹ್ಯ ಕೊಂಡಿಗಳು 
* "Plateau" at scienceclarified.com
* nationalgeographic.com 
* travel-university.org
* britannica.com

ವರ್ಗ:ಭೂರೂಪಗಳು
ನಾಣ್ಯ

thumb

**ನಾಣ್ಯ**ವು ಚಿಕ್ಕ, ಚಪ್ಪಟೆಯಾದ, (ಸಾಮಾನ್ಯವಾಗಿ) ದುಂಡಗಿರುವ ಲೋಹ ಅಥವಾ ಪ್ಲಾಸ್ಟಿಕ್‍ನ ತುಂಡು. ಇದನ್ನು ಮುಖ್ಯವಾಗಿ ವಿನಿಮಯ ಮಾಧ್ಯಮ ಅಥವಾ ನ್ಯಾಯಸಮ್ಮತ ದ್ರವ್ಯವಾಗಿ ಬಳಸಲಾಗುತ್ತದೆ. ಇವು ತೂಕದಲ್ಲಿ ಪ್ರಮಾಣೀಕೃತವಾಗಿರುತ್ತವೆ, ಮತ್ತು ವ್ಯಾಪಾರವನ್ನು ಸುಗಮಗೊಳಿಸಲು ಇವನ್ನು ಟಂಕಸಾಲೆಯಲ್ಲಿ ದೊಡ್ಡ ಪ್ರಮಾಣದಲ್ಲಿ ಉತ್ಪಾದಿಸಲಾಗುತ್ತದೆ. ಇವನ್ನು ಬಹುತೇಕ ವೇಳೆ ಸರ್ಕಾರವು ಚಲಾವಣೆಗೆ ತರುತ್ತದೆ.

ನಾಣ್ಯಗಳನ್ನು ಸಾಮಾನ್ಯವಾಗಿ ಲೋಹ ಅಥವಾ ಮಿಶ್ರಲೋಹ, ಅಥವಾ ಕೆಲವೊಮ್ಮೆ ಕೃತಕ ವಸ್ತುಗಳಿಂದ ತಯಾರಿಸಲಾಗುತ್ತದೆ. ಇವು ಸಾಮಾನ್ಯವಾಗಿ ಬಿಲ್ಲೆ ಆಕಾರದ್ದಾಗಿರುತ್ತವೆ. ಬೆಲೆಬಾಳುವ ಲೋಹದಿಂದ ತಯಾರಿಸಲಾದ ನಾಣ್ಯಗಳನ್ನು ದೊಡ್ಡ ಪ್ರಮಾಣದಲ್ಲಿ ಬುಲಿಯನ್ ನಾಣ್ಯಗಳಾಗಿ ಶೇಖರಿಸಿಡಲಾಗುತ್ತದೆ..ಇತರ ನಾಣ್ಯಗಳನ್ನು ಹಣವಾಗಿ ದೈನಂದಿನ ವಹಿವಾಟುಗಳಲ್ಲಿ ಬಳಸಲಾಗುತ್ತದೆ, ಮತ್ತು ಬ್ಯಾಂಕುನೋಟುಗಳ ಜೊತೆಗೆ ಚಲಾವಣೆಯಾಗುತ್ತವೆ.

## ಗ್ರಂಥಸೂಚಿ 
* Angus, Ian. *Coins & Money Tokens*. London: Ward Lock, 1973. .

ವರ್ಗ:ಚಲಾವಣೆ ವಸ್ತುಗಳು
ನಾಯಿಕೆಮ್ಮು

thumb

**ನಾಯಿಕೆಮ್ಮು**	ಮೇಲೆ ಮೇಲೆ ಒತ್ತಿ ಬರುವ ಕೆಮ್ಮು ಮತ್ತು ಕೆಮ್ಮಿ ಆದ ಬಳಿಕ ಕೂಗುಸಿರು ಇವು ವಿಶಿಷ್ಟ ಲಕ್ಷಣಗಳಾಗಿರುವ ಬೇನೆ (ಹ್ವೂಪಿಂಗ್ ಕಾಫ್). ಸಾಮಾನ್ಯವಾಗಿ ಐದು ವರ್ಷಗಳಿಗೆ ಒಳಪಟ್ಟ ಮಕ್ಕಳಿಗೆ ಸೀಮಿತ. ಕೆಟ್ಟ ಕೆಮ್ಮು, ಕುಕ್ಕಲು ಕೆಮ್ಮು ಪರ್ಯಾಯನಾಮಗಳು. ಈ ಕಾಯಿಲೆ ಇರುವ ಮಗು ಕೆಮ್ಮುವಾಗ ನಾಲಿಗೆಯನ್ನು ಸ್ವಲ್ಪ ಮಟ್ಟಿಗೆ ಹೊರಚಾಚಿ ಒಂದೇ ಸಮನೆ ಮುಖ ನೀಲಿಕಟ್ಟುವತನಕವೂ ಕೆಮ್ಮಿ ಆಮೇಲೆ ಹೂ ಊ ಊಪ್ ಎಂದು ಶಬ್ದ ಮಾಡುತ್ತ ದೀರ್ಘವಾದ ಉಸಿರು ಎಳೆದುಕೊಳ್ಳುತ್ತದೆ. ಆ ವೇಳೆ ಧ್ವನಿಪಟಲಗಳು ಅರೆ ಮುಚ್ಚಿಕೊಂಡಿರುವುದು ಇಂಥ ವಿಶಿಷ್ಟ ಶಬ್ದಕ್ಕೆ ಕಾರಣ. ಆರು ತಿಂಗಳಿಗಿಂತ ಕಡಿಮೆ ವಯಸ್ಸಿನ ಎಳೆಗೂಸಿನಲ್ಲಿ ಈ ತರಹ ಸದ್ದಾಗದೇ ಇರಬಹುದು. ಕೆಲವು ರೋಗಿಗಳಲ್ಲಿ ಕೆಮ್ಮಿನ ಬದಲು ಬರೀ ಸೀನುಗಳೇ ಕಾಣಿಸಿಕೊಳ್ಳಬಹುದು. ಕೆಮ್ಮು ಅತಿಯಾದರೆ ಕೊನೆಯಲ್ಲಿ ವಾಂತಿಯೂ ಆಗಬಹುದು. ಮೈಗೆ ಆಹಾರ ದಕ್ಕದಷ್ಟು ವಾಂತಿ ಕೂಡ ಸಂಭಾವ್ಯ. ಒಂದು ವರ್ಷ ಒಳಗಿನ ಮಕ್ಕಳಲ್ಲಿ ಈ ರೋಗ ಮಾರಕವಾಗಿ ಪರಿಣಮಿಸುವುದುಂಟು.

ರೋಗಿ ಕೆಮ್ಮಿದಾಗ ಹೊರಬೀಳುವ ಎಂಜಲಿನ ತುಂತುರುಗಳಲ್ಲಿ ರೋಗಾಣುಗಳಿದ್ದು ಅವನ್ನು ಒಳಗೊಂಡ ವಾಯುವನ್ನು ಸೇವಿಸಿದ ಮಗುವಿಗೆ ನಾಯಿಕೆಮ್ಮು ಹರಡುತ್ತದೆ. ಇದು ಪ್ರಪಂಚದಲ್ಲಿ ಸರ್ವವ್ಯಾಪಿ. ಇದರಿಂದ ಅನೇಕ ತೀವ್ರ ತರಹ ದುಷ್ಪರಿಣಾಮಗಳಾಗಬಹುದಾದರೂ ಇದು ಸಾಮಾನ್ಯವಾಗಿ ತಾನೇ ಪ್ರಾಣಾಂತಿಕವೇನೂ ಅಲ್ಲ. ಆ ದುಷ್ಪರಿಣಾಮಗಳೆಂದರೆ ನಾಲಗೆಯ ಕೆಳಗೆ ಹುಣ್ಣು, ನ್ಯೂಮೋನಿಯ, ಕಣ್ಣಿನೊಳಗೆ ರಕ್ತಸ್ರಾವ, ಛಾಯಾಗ್ರಾಹಕ ಪೊರೆ ಕಿತ್ತುಹೋಗುವುದು, ಗೂದೆ ಹೊರಚಾಚಿಕೊಳ್ಳುವುದು, ಅಂಡವಾಯು, ಮೆದುಳಿನಲ್ಲಿ ರಕ್ತಸ್ರಾವದಿಂದ ಅಥವಾ ಆಕ್ಸಿಜನ್ನಿನ ಕೊರತೆಯಿಂದ ಅದಿರು ವಾಯು ಇತ್ಯಾದಿ. ಮಿದುಳ ಮೇಲಿನ ಪರಿಣಾಮಗಳ ಪೈಕಿ ಕೆಲವು ಶಾಶ್ವತವಾಗಿ ನೆಲೆನಿಲ್ಲಬಹುದು.

ನಾಯಿಕೆಮ್ಮನ್ನು ವಾಸಿಮಾಡಲು ಕ್ಲೋರೋಮೈಸೆಟಿನ್, ಟೆಟ್ರಸೈಕ್ಲಿನ್ ಮತ್ತು ಎರಿತ್ರೋಮೈಸಿನುಗಳಲ್ಲಿ ಯಾವುದಾದರೂ ಒಂದು ಔಷಧಿಯನ್ನು ಉಪಯೋಗಿಸುತ್ತಾರೆ. ಆದರೆ ಇವು ಯಾವುವೂ ಇದನ್ನು ಗುಣಪಡಿಸಬಲ್ಲವೆಂಬ ಭರವಸೆ ಇಲ್ಲ. ಮಾನವಜನ್ಯ ಅಧಿಕ ಬಲಯುಕ್ತ ಪ್ರತಿರೋಧಕ ಲಸಿಕೆ ಮತ್ತು ರೋಗಾಣುಬಂಧಕ ಗ್ಯಾಮ ಗ್ಲಾಬ್ಯುಲಿನ್ ಇವುಗಳ ಪ್ರಯೋಗಗಳು ನಡೆದಿವೆ. ಫಲಿತಾಂಶವನ್ನು ಕಾದು ನೋಡಬೇಕು. ಪರಿಸ್ಥಿತಿ ಹೀಗಿರುವಾಗ ಚಿಕಿತ್ಸೆಗಿಂತ ರೋಗ ಅಂಟದಂತೆ ರಕ್ಷಣೆ ಒದಗಿಸುವುದೇ ಮೇಲು. ಮಗು ಹುಟ್ಟಿದ ಮೂರು ತಿಂಗಳಲ್ಲೇ ಆರಂಭಿಸಿ ತ್ರಿವಿಧ ಲಸಿಕೆಯನ್ನು ಚುಚ್ಚುಮದ್ದಾಗಿ ತಿಂಗಳಿಗೊಂದರಂತೆ ಮೂರು ತಿಂಗಳು ಬಳಸುವುದರಿಂದ ಮಗುವಿಗೆ ರಕ್ಷಣೆ ಕೊಡಬಹುದು. ಈ ಲಸಿಕೆ ನಾಯಿಕೆಮ್ಮು, ಡಿಫ್ತೀರಿಯಾ ಮತ್ತು ಧನುರ್ವಾಯು ಈ ಮೂರು ಕಾಯಿಲೆಗಳನ್ನು ತಡೆಯಬಲ್ಲುದು. ಚತುರ್ವಿಧ ಚುಚ್ಚು ಲಸಿಕೆಯನ್ನೂ ಉಪಯೋಗಿಸಬಹುದು. ಇದರಿಂದ ಪೋಲಿಯೋಮಯ ಲೈಟಿಸ್ ರೋಗವನ್ನು ತಡೆಯಬಹುದು.

ವರ್ಗ:ರೋಗಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪೊರಕೆ

**ಪೊರಕೆ**ಯು (**ಕಸಬರಿಗೆ**) ಸಾಮಾನ್ಯವಾಗಿ ಸ್ಥೂಲವಾಗಿ ಉರುಳೆಯಾಕಾರದ ಹಿಡಿಗೆ ಜೋಡಣೆಗೊಂಡ ಬಿರುಸಾದ ನಾರುಗಳನ್ನು (ಇವನ್ನು ಹಲವುವೇಳೆ ಪ್ಲಾಸ್ಟಿಕ್, ಕೂದಲು, ಅಥವಾ ಮೆಕ್ಕೆಜೋಳದ ಹೊಟ್ಟಿನಂತಹ ವಸ್ತುಗಳಿಂದ ತಯಾರಿಸಲಾಗುತ್ತದೆ) ಹೊಂದಿರುವ ಒಂದು ಸ್ವಚ್ಛಗೊಳಿಸುವ ಸಾಧನ. ಹಾಗಾಗಿ ಇದು ಉದ್ದ ಹಿಡಿಯಿರುವ ಕುಂಚದ ಒಂದು ವೈವಿಧ್ಯವಾಗಿದೆ. ಇದನ್ನು ಸಾಮಾನ್ಯವಾಗಿ ಮೊರದ ಸಂಯೋಜನೆಯಲ್ಲಿ ಬಳಸಲಾಗುತ್ತದೆ.

"ಗಟ್ಟಿ ಪೊರಕೆ" ಮತ್ತು "ಮೃದು ಪೊರಕೆ" ನಡುವೆ ವ್ಯತ್ಯಾಸ ಮಾಡಲಾಗುತ್ತದೆ. ಮೃದು ಪೊರಕೆಗಳನ್ನು ಗೋಡೆಗಳಿಂದ ಜೇಡರ ಬಲೆಗಳು ಹಾಗೂ ಜೇಡಗಳನ್ನು ಗುಡಿಸಲು ಬಳಸಲಾಗುತ್ತದೆ. ಗಟ್ಟಿ ಪೊರಕೆಗಳನ್ನು ಕಾಲುದಾರಿಗಳ ಮೇಲಿನ ಕಸ ಗುಡಿಸಲು ಬಳಸಲಾಗುತ್ತದೆ.
ಬೇರೆ ಬೇರೆ ಬಗೆಯ ಪೊರಕೆ ಇದೆ ಹುಲ್ಲುನಿಂದ ಪೊರಕೆ ತಯಾರಿಸುತ್ತಾರೆ,ಅದೆ ರೀತಿ ತೆಂಗಿನ ಮರದ ಗರಿಯ ಕಡ್ಡಿಯಿಂದ ಪೊರಕೆ ತಯಾರಿಸುತ್ತಾರೆ ಅದೆ ರೀತಿ  ಕಂಗಿನ  ಸೋಗೆಯ  ಕಡ್ಡಿಯಿಂದ ಪೊರಕೆ ತಯಾರಿಸುತ್ತಾರೆ..ಉಂದೆನ್ ಕಂಗ್‌ದ ಸೋಗೆಡ್ಡ್ ಮಲ್ಪುವೆರ್ ಅಂಚನೆ ತಾರೆದ ಮಡಲ್ಡ್ ಮನ್ಪುವೆರ್
## ಕಂಗಿನ ಸೋಗೆಯಿಂದ ಪೊರಕೆ ಮಾಡುವ ವಿಧಾನ 
ಪೊರಕೆ ತಯಾರು ಮಾಡಲು ಕಂಗಿನ ನಾಲ್ಕು ಸೋಗೆ ಬೇಕಾಗುತ್ತದೆ. ಆ ಸೋಗೆಯಿಂದ ಕಡ್ಡಿಯನ್ನು ತೆಗೆದು  ಅದರಲ್ಲಿ ಉಳಿದಿರುವ ಸೋಗೆಯನ್ನು ಕೆರೆಸಿ ತೆಗೆಯ ಬೇಕು ಆಮೇಲೆ  ಕಡ್ಡಿಯ ಹಿಂದುಗಡೆ ತುದಿಯನ್ನು ಕತ್ತರಿಸಿ ಎಲ್ಲಾ ಕಡ್ಡಿಯನ್ನು ಒಟ್ಟಾಗಿ ಹಿಡಿದು ಗಟ್ಟಿಯಾಗಿ ಕಟ್ಟಿದರೆ ಹಿಡಿಸೂಡಿ ತಯಾರಾಗುತ್ತದೆ.ಇದಲ್ಲದೆ ಇನ್ನೊಂದು ರೀತಿಯಲ್ಲಿ ಕಂಗಿನ ಕಡ್ಡಿಯಿಂದ ಹಿಡಿಸೂಡಿ ತಯಾರಿಸಲಾಗುತ್ತದೆ. ಕಂಗಿನ ಸೋಗೆಯಿಂದ ಕಡ್ಡಿಗಳನ್ನು ಬೇರ್ಪಡಿಸಿ ಅದನ್ನು ಬಿಸಿಲಲ್ಲಿ ಒಣಗಲು ಹಾಕ ಬೇಕು ಮೂರು ನಾಲ್ಕು ದಿವಸ ಒಣಗಿದ ನಂತರ ಇಲ್ಲಾ ಕಡ್ಡಿಗಳನ್ನು ಒಟ್ಟಾಗಿಸಿ ನೆಲದ ಮೇಲೆ ಹಾಕಿ ನಮ್ಮ ಕೈಗಳ ಸಹಾಯದಿಂದ  ಉಜ್ಜ ಬೇಕು ಆಗ ಅದರಲ್ಲಿ ಸ್ವಲ್ಪ ಸ್ವಲ್ಪ ಉಳಿದಿದ್ದ ಸೋಗೆಗಳು ಉದುರಿ ಚಂದದ ಕಡ್ಡಿಗಳು ಸಿಗುತ್ತದೆ ಅದನ್ನು ಗಟ್ಟಿ ಸೂಡಿಯನ್ನಾಗಿ ಹಗ್ಗದಿಂದ ಕಟ್ಟಬೇಕು
## ತೆಂಗಿನ ಕಡ್ಡಿಯ ಪೊರಕೆ ತಯಾರಿಸುವ ವಿಧಾನ 
ಪೊರಕೆ ತಯಾರು ಮಾಡಲು ಒಳ್ಳೆ ಒಣಗಿರುವ ಅಥವಾ ಲುಂಗೆಲ್ ಒಳ್ಳೆ ಬಲಿತ ತೆಂಗಿನ ಗರಿಯಿಂದ ಕಡ್ಡಿಗಳನ್ನು ಬೇರ್ಪಡಿಸಿ ಅದರಲ್ಲಿ ಅಲ್ಪ ಸ್ವಲ್ಪ ಉಳಿದಿರುವ ಗರಿಯನ್ನು ಕೆರೆಸಿ ತೆಗೆಯ ಬೇಕು  ಕಡ್ಡಿಯ ಹಿಂದುಗಡೆ ತುದಿಯನ್ನು ಕತ್ತರಿಸಿ ಎಲ್ಲಾ ಕಡ್ಡಿಯನ್ನು ಒಟ್ಟಾಗಿ ಹಿಡಿದು ಗಟ್ಟಿಯಾಗಿ ಕಟ್ಟಿದರೆ ಹಿಡಿಸೂಡಿ ತಯಾರಾಗುತ್ತದೆ.ಇದಲ್ಲದೆ ಇನ್ನೊಂದು ರೀತಿಯಲ್ಲಿ ತೆಂಗಿನ ಕಡ್ಡಿಯಿಂದ ಹಿಡಿಸೂಡಿ ತಯಾರಿಸಲಾಗುತ್ತದೆ. ತೆಂಗಿನ ಗರಿಯಿಂದ ಕಡ್ಡಿಗಳನ್ನು ಬೇರ್ಪಡಿಸಿ ಅದನ್ನು ಬಿಸಿಲಲ್ಲಿ ಒಣಗಲು ಹಾಕ ಬೇಕು ಮೂರು ನಾಲ್ಕು ದಿವಸ ಒಣಗಿದ ನಂತರ ಇಲ್ಲಾ ಕಡ್ಡಿಗಳನ್ನು ಒಟ್ಟಾಗಿಸಿ ನೆಲದ ಮೇಲೆ ಹಾಕಿ ನಮ್ಮ ಕೈಗಳ ಸಹಾಯದಿಂದ  ಉಜ್ಜ ಬೇಕು ಆಗ ಅದರಲ್ಲಿ ಸ್ವಲ್ಪ ಸ್ವಲ್ಪ ಉಳಿದಿದ್ದ ಗರಿಗಳು ಉದುರಿ ಚಂದದ ಕಡ್ಡಿಗಳು ಸಿಗುತ್ತದೆ ಅದನ್ನು ಗಟ್ಟಿ ಸೂಡಿಯನ್ನಾಗಿ ಹಗ್ಗದಿಂದ ಕಟ್ಟಬೇಕು

## ಚಿತ್ರಸಂಪುಟ 

ಚಿತ್ರ:Broom in China 01.jpg|ಚೀನಾದಲ್ಲಿ ಬಳಸಲಾಗುವ ಮೃದು ಪೊರಕೆ
ಚಿತ್ರ:Banaue Philippines Handmade-brooms-01.jpg|ಫ಼ಿಲಿಪೀನ್ಸ್‌ನ ಸಾಮಾನ್ಯ ಮೃದು ಪೊರಕೆಗಳು
ಚಿತ್ರ:Indian home made brooms for cleaning outdoor, 2011-2.jpg|ಫ಼ಿಲಿಪೀನ್ಸ್‌ನ ಗಟ್ಟಿ ಪೊರಕೆಗಳು. ಇವನ್ನು ಹಲವುವೇಳೆ ತೆಂಗಿನ ನಾರುಗಳಿಂದ ತಯಾರಿಸಲಾಗುತ್ತದೆ.
ಚಿತ್ರ:Broom from a home in Haiti.jpg
ಚಿತ್ರ:A broom made of twigs from Rwanda.jpg| ತೆಳು ರೆಂಬೆಗಳಿಂದ ತಯಾರಿಸಲಾದ ರುವಾಂಡಾದ ಒಂದು ಪೊರಕೆ

## ಉಲ್ಲೇಖಗಳು 
ವರ್ಗ:ಸ್ವಚ್ಛಗೊಳಿಸುವ ಸಾಧನಗಳು
ಗೋಣಿತಟ್ಟು

thumb

**ಗೋಣಿತಟ್ಟು** ಎಂದರೆ ಸೆಣಬಿನ ನಾರಿನಿಂದ ತಯಾರಿಸಲಾಗುವ ತಟ್ಟು (ಹೆಸಿಯನ್, ಬರ್ಲಾಪ್). ಗೋಣಿಯ ತಟ್ಟನ್ನು ಸಾದಾ ನೆಯ್ಗೆಯ (ಪ್ಲೇನ್ ವೀವ್) ವಿಧಾನದಿಂದ ಚದರ ಅಂಗುಲಕ್ಕೆ 8-12 ದಾರಗಳಿರುವಂತೆ ತಯಾರಿಸಲಾಗುತ್ತದೆ.  ಕೆಲವೊಮ್ಮೆ ಅಂಗುಲಕ್ಕೆ 4ರಷ್ಟು ಕಡಿಮೆಯಾಗಿಯೂ 20ರಷ್ಟು ಹೆಚ್ಚಾಗಿಯೂ ದಾರಗಳಿರಬಹದು. ತಟ್ಟಿನ ಒಟ್ಟು ಅಗಲ ಸಾಮಾನ್ಯವಾಗಿ 40 ಇರುತ್ತದೆ. ಇದು ಚದರಗಜವೊಂದಕ್ಕೆ 10.5 ಔನ್ಸ್ ತೂಗುತ್ತದೆ.

ಗೋಣಿತಟ್ಟನ್ನು ಅನೇಕ ತರಹ ಸಾಮಾನುಗಳ ಸಂವೇಷ್ಟನಕ್ಕೆ, ವಿವಿಧ ಬಗೆಯ ಸರಕುಗಳನ್ನು ತುಂಬುವ ಚೀಲಗಳ ತಯಾರಿಕೆಗೆ ಉಪಯೋಗಿಸುತ್ತಾರೆ. ನೀರುಳ್ಳಿ ತುಂಬುವ ಜಾಳು ಚೀಳ, ಅಕ್ಕಿ ತುಂಬುವ ಉತ್ತಮ ಚೀಲ, ಸಕ್ಕರೆ, ರವೆ ತುಂಬುವ ಅಚ್ಚುಕಟ್ಟಾದ ಚೀಲ-ಹೀಗೆ ಚೀಲಗಳಲ್ಲಿ ವಿವಿಧ ಬಗೆಗಳಿವೆ. ಅಲ್ಲದೆ ತಟ್ಟಿಗೆ ಬಣ್ಣಹಾಕಿ ಕೋಟಿನ ಲೈನಿಂಗ್, ಸೋಫಾ ಲೈನಿಂಗ್, ಪಾದರಕ್ಷೆಗಳ ಒಳಭಾಗ ಮುಂತಾದವಕ್ಕೂ ಉಪಯೋಗಿಸಬಹುದು. ಕೆಲವು ರಾಸಾಯನಿಕಗಳನ್ನು ಬಳಸಿ ಗೋಣಿತಟ್ಟು ನೀರಿನಿಂದ ಕೊಳೆಯದಂತೆ ಮಾಡಿ ಅದರ ಉಪಯುಕ್ತತೆ ಹೆಚ್ಚುವಂತೆ ಮಾಡಲಾಗಿದೆ. ತಟ್ಟಿನ ಮೇಲೆ ಅಂದವಾದ ವಿನ್ಯಾಸಗಳನ್ನು ಮುದ್ರಿಸಿ ಅಲಂಕರಣ ವಸ್ತುವಾಗಿ ಬಳಸುವುದುಂಟು. ನೆಲಕ್ಕೆ ಹಾಸುವ ಲಿನೋಲಿಯಮ್ ಬಟ್ಟೆ ಸಹ ಗೋಣಿತಟ್ಟಿನಿಂದ ತಯಾರಾದುದು.

ಗೋಣಿತಟ್ಟು ಸಾಗಾಣಿಕೆಯ ಒರಟು ವಿಧಾನಗಳಿಗೆ ಜಗ್ಗದ ಪದಾರ್ಥ. ಅಲ್ಲದೆ ಬಹಳ ಅಗ್ಗ. ಇದರಿಂದಾಗಿ ಹಿಂದೆ ಇದಕ್ಕೆ ಬಹಳ ಬೇಡಿಕೆ ಇತ್ತು; ತಯಾರಿಕೆಯ ಪ್ರಮಾಣವೂ ಸಾಕಷ್ಟಿತ್ತು. ಆದರೆ ಇತ್ತೀಚೆಗೆ ಕೃತಕ ಎಳೆಗಳಿಂದ ತಯಾರಿಸಲಾಗುವ ಸಂವೇಷ್ಟನ ವಸ್ತುಗಳ ಬಳಕೆಯಿಂದ ಇದರ ತಯಾರಿಕೆ ಇಳಿಮುಖವಾಗಿದೆ.

ವರ್ಗ:ನೇಯ್ದ ವಸ್ತ್ರಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಲುಂಗಿ

thumb|ಲುಂಗಿಯನ್ನು ಧರಿಸಿರುವ ಹುಡುಗ

**ಲುಂಗಿ**ಯು ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಬಗೆಯ ಉಡುಪು. ಇದನ್ನು ಸೊಂಟದ ಸುತ್ತ ಸುತ್ತಿಕೊಳ್ಳಲಾಗುತ್ತದೆ. ಭಾರತ, ಶ್ರೀಲಂಕಾ, ಬಾಂಗ್ಲಾದೇಶ, ಪಾಕಿಸ್ತಾನ, ನೇಪಾಳ, ಕಂಬೋಡಿಯಾ, ಮ್ಯಾನ್ಮಾರ್, ಥೈಲಂಡ್‍ಗಳಲ್ಲಿ ಜನಪ್ರಿಯವಾಗಿದೆ. ವಿಶೇಷವಾಗಿ ಸೆಕೆ ಮತ್ತು ಆರ್ದ್ರತೆಯು ಪ್ಯಾಂಟ್‍ಗಳಿಗೆ ಅಹಿತಕರ ಹವೆಯನ್ನು ಸೃಷ್ಟಿಸುವ ಪ್ರದೇಶಗಳಲ್ಲಿ ಜನಪ್ರಿಯವಾಗಿದೆ.

## ಬಳಕೆ 
ಸ್ಥಳೀಯ ಸಂಪ್ರದಾಯವನ್ನು ಅವಲಂಬಿಸಿ, ಪುರುಷರು ಮತ್ತು/ಅಥವಾ ಸ್ತ್ರೀಯರು (ಅಪರೂಪವಾಗಿ) ಲುಂಗಿಗಳನ್ನು ಧರಿಸಬಹುದು. ಇವನ್ನು ವಿವಿಧ ರೀತಿಗಳಲ್ಲಿ ಕಟ್ಟಿಕೊಳ್ಳಲಾಗುತ್ತದೆ, ಮತ್ತು ಮಾಮೂಲಿನ ದೈನಂದಿನ ಜೀವನದಿಂದ ಹಿಡಿದು ಸಂಕೀರ್ಣವಾದ ವಿವಾಹ ಸಮಾರಂಭಗಳವರೆಗಿನ ವಿಭಿನ್ನ ಸಾಂಸ್ಕೃತಿಕ ಚಟುವಟಿಕೆಗಳಲ್ಲಿ ಬಳಸಬಹುದು. ದೈನಂದಿನ ಉದ್ದೇಶಗಳಿಗಾಗಿ, ಸರಳ "ಎರಡು ತಿರುಚಿನ" ಗಂಟು ಅತ್ಯಂತ ಜನಪ್ರಿಯವಾಗಿದೆ. ಇದರಲ್ಲಿ ಲುಂಗಿಯ ಮೇಲಿನ ಬದಿಯ ಎರಡು ಬಿಂದುಗಳನ್ನು ಒಟ್ಟಾಗಿ ತಂದು ಎರಡು ಬಾರಿ ತಿರುಚಲಾಗುತ್ತದೆ, ಮತ್ತು ತುದಿಗಳನ್ನು ಸೊಂಟಕ್ಕೆ ಸಿಕ್ಕಿಸಲಾಗುತ್ತದೆ.

ವರ್ಗ:ಉಡುಪುಗಳು
ದಕ್ಷಿಣೆ

**ದಕ್ಷಿಣೆ** ಒಂದು ಸಂಸ್ಕೃತ ಶಬ್ದವಾಗಿದೆ ಮತ್ತು ಬೌದ್ಧ, ಹಿಂದೂ ಹಾಗೂ ಜೈನ ಸಾಹಿತ್ಯದಲ್ಲಿ ಕಂಡುಬರುತ್ತದೆ. ಇದರರ್ಥ ಒಂದು ಕಾರಣಕ್ಕೆ, ಮಠ, ದೇವಸ್ಥಾನ, ಆಧ್ಯಾತ್ಮಿಕ ಮಾರ್ಗದರ್ಶಕ ಅಥವಾ ಒಂದು ಕ್ರಿಯಾವಿಧಿಯ ನಂತರ ನೀಡಲಾದ ಕಾಣಿಕೆ, ಶುಲ್ಕ, ಅಥವಾ ಗೌರವ ಸಂಭಾವನೆ. ಇದು ಅಪೇಕ್ಷಿತವಾಗಿರಬಹುದು, ಅಥವಾ ಸಂಪ್ರದಾಯವಾಗಿರಬಹುದು ಅಥವಾ ದಾನದ ಸ್ವಯಂಪ್ರೇರಿತ ರೂಪವಾಗಿರಬಹುದು. ವೈದಿಕ ಸಾಹಿತ್ಯದಲ್ಲಿ ಈ ಹಿನ್ನೆಲೆಯಲ್ಲಿ ಈ ಪದವು ಕಂಡುಬರುತ್ತದೆ.

ಇದರರ್ಥ ಶಿಕ್ಷಣ, ತರಬೇತಿ ಅಥವಾ ಮಾರ್ಗದರ್ಶನಕ್ಕಾಗಿ ಒಬ್ಬ ಗುರುವಿಗೆ ನೀಡಲಾದ ಗೌರವ ಸಂಭಾವನೆ ಇರಬಹುದು.

## ಗುರುದಕ್ಷಿಣೆ 
*ಗುರುದಕ್ಷಿಣೆ* ಪದವು ತನ್ನ ಶಿಕ್ಷಕ ಅಥವಾ ಗುರುವಿಗೆ ಅಧ್ಯಯನದ ಅವಧಿಯ ಅಥವಾ ಔಪಚಾರಿಕ ಶಿಕ್ಷಣದ ನಂತರ ಮರುಪಾವತಿಸುವ ಸಂಪ್ರದಾಯವನ್ನು, ಅಥವಾ ಒಬ್ಬ ಆಧ್ಯಾತ್ಮಿಕ ಮಾರ್ಗದರ್ಶಕನಿಗೆ ವಂದನೆಯನ್ನು ಸೂಚಿಸುತ್ತದೆ. ಈ ಸಂಪ್ರದಾಯವು ವಂದನೆ, ಗೌರವ, ಮತ್ತು ಧನ್ಯವಾದದ ರೂಪವಾಗಿದೆ.

## ಉಲ್ಲೇಖಗಳು 

ವರ್ಗ:ಹಿಂದೂ ಸಂಪ್ರದಾಯಗಳು
ವರ್ಗ:Pages with unreviewed translations
ಮುತ್ತುಲಕ್ಷ್ಮಿ ರೆಡ್ಡಿ

**ಡಾ. ಮುತ್ತುಲಕ್ಷ್ಮಿ ರೆಡ್ಡಿ** ಭಾರತೀಯ ವೈದ್ಯೆ ಮತ್ತು ಪತ್ರಕರ್ತೆ,ಸಾಮಾಜಿಕ ಸುಧಾರಕಿ ಮತ್ತು ಪದ್ಮಭೂಷಣ ಪ್ರಶಸ್ತಿ ವಿಜೇತೆ. ಅವರು ಭಾರತದ ಮೊದಲ ಮಹಿಳಾ ಶಾಸಕಿ. ಮುತ್ತುಲಕ್ಷ್ಮಿ ರೆಡ್ಡಿ ೧೯೨೭ರಲ್ಲಿ ಮದ್ರಾಸ್ ಶಾಸಕಾಂಗ ಸಭೆಗೆ ನೇಮಕಗೊಂಡರು. ಇವರು ಬ್ರಿಟಿಷ್ ಇಂಡಿಯಾದ ಮೊದಲ ಮಹಿಳಾ ಶಾಸಕಿ. ರಾಜ್ಯ ಸಮಾಜ ಕಲ್ಯಾಣ ಸಲಹಾ ಮಂಡಳಿಯ ಮೊದಲ ಮಹಿಳಾ ಶಾಸಕಿ.  ಮಹಿಳಾ ಕಾಲೇಜು, ಸರ್ಕಾರಿ ಹೆರಿಗೆ ಮತ್ತು ನೇತ್ರಶಾಸ್ತ್ರೀಯ ಆಸ್ಪತ್ರೆಯಲ್ಲಿನ ಮೊದಲ ಮಹಿಳಾ ಸರ್ಜನ್.

## ಬಾಲ್ಯ ಮತ್ತು ಶಿಕ್ಷಣ
ಮುತ್ತುಲಕ್ಷ್ಮಿ ಅವರ ತಂದೆ ಮಹಾರಾಜ ಕಾಲೇಜಿನ ಪ್ರಿನ್ಸಿಪಾಲ್ ಎಸ್.ನಾರಾಯಣಸ್ವಾಮಿ, ತಾಯಿ ಚಂದ್ರಮಳಲ್.  ತಮಿಳುನಾಡಿನ ಪುದುಕೋಟೆಯ ರಾಜವಂಶದ ರಾಜ್ಯದಲ್ಲಿ ಜನಿಸಿದರು. ಅವರ ಕಾಲದಲ್ಲಿ ಭಾರತದಲ್ಲಿ ಹುಡುಗಿಯರು ಎದುರಿಸುವ ಹಲವಾರು ಅಡಚಣೆಗಳ ಹೊರತಾಗಿಯೂ, ಅವರು ತಮ್ಮ ಉನ್ನತ ಶಿಕ್ಷಣವನ್ನು ಪೂರ್ಣಗೊಳಿಸಿದರು. ೧೯೦೭ರಲ್ಲಿ ಅವರು ಮದ್ರಾಸ್ ಮೆಡಿಕಲ್ ಕಾಲೇಜು ಸೇರಿದರು. ೧೯೧೨ ರಲ್ಲಿ ಪದವಿ ಪಡೆದರು ಮತ್ತು ಭಾರತದಲ್ಲಿ ಮೊದಲ ಮಹಿಳಾ ವೈದ್ಯರಾಗಿದ್ದರು. ಮುತ್ತುಲಕ್ಷ್ಮಿ ಅವರು ಉನ್ನತ ಶಿಕ್ಷಣಕ್ಕಾಗಿ ಇಂಗ್ಲೆಂಡ್ಗೆ ತೆರಳಿದರು ಮತ್ತು ಮದ್ರಾಸ್ ಲೆಜಿಸ್ಲೇಟಿವ್ ಕೌನ್ಸಿಲ್ಗೆ ಪ್ರವೇಶಿಸಲು ಮಹಿಳೆಯರ ಇಂಡಿಯನ್ ಅಸೋಸಿಯೇಷನ್ (WIA) ಯ ಮನವಿಗೆ ಪ್ರತಿಕ್ರಿಯೆಯಾಗಿ ಅವರು  ಅದರ ಉಪಾಧ್ಯಕ್ಷರಾಗಿ ಅವರು ಅವಿರೋಧವಾಗಿ ಆಯ್ಕೆಯಾದರು. ಮಹಿಳೆಯರಿಗೆ ಪುರಸಭಾ ಮತ್ತು ಶಾಸಕಾಂಗ ಫ್ರ್ಯಾಂಚೈಸ್ಗಾಗಿ ಅವರು ಆಂದೋಲನವನ್ನು ನಡೆಸಿದರು. ಅನಾಥರು ಮತ್ತು ವಿಶೇಷವಾಗಿ ಹೆಣ್ಣು ಮಕ್ಕಳ ವ್ಯವಸ್ಥೆಗಾಗಿ ಚೆನ್ನೈನಲ್ಲಿ ಅವವೈ ಹೋಮ್ ಅನ್ನು ಪ್ರಾರಂಭಿಸಲಾಗಿದೆ.

## ರಾಜಕೀಯ
೧೯೨೬ರಲ್ಲಿ ಮದ್ರಾಸ್ ಶಾಸನ ಸಭೆಗೆ ಲೆಜಿಸ್ಲೇಟಿವ್ ಕೌನ್ಸಿಲ್ ಸದಸ್ಯರಾಗಿ ನಾಮನಿರ್ದೇಶನಗೊಂಡರು. ಭಾರತದ ಶಾಸಕಾಂಗದ ಸದಸ್ಯರಾದ ಮೊದಲ ಮಹಿಳೆಯಾಗಿದ್ದಾರೆ.  ದೇವದಾಸಿ ವ್ಯವಸ್ಥೆಯನ್ನು ನಿಷೇದಿಸುವಲ್ಲಿ ಪಾತ್ರ ವಹಿಸಿದ್ದಾರೆ.   ೧೯೩೦ರಲ್ಲಿ ಅವರು ಮದ್ರಾಸ್ ಶಾಸನ ಸಭೆಗೆ ರಾಜೀನಾಮೆ ನೀಡಿದರು. ಅವರು ಮಹಿಳಾ ಸಂಘದ (WIA) ಸಂಸ್ಥಾಪಕ-ಅಧ್ಯಕ್ಷರಾಗಿದ್ದರು ಮತ್ತು ಮದ್ರಾಸ್ ಕಾರ್ಪೊರೇಶನ್ನ ಮೊದಲ ಆಲ್ಡರ್ ವುಮನ್ ಆಗಿ ಹೊರಹೊಮ್ಮಿದರು.

೧೯೩೫ರ ಭಾಷಣದಲ್ಲಿ, ಅವರು ಕ್ಯಾನ್ಸರ್ ರೋಗಿಗಳಿಗೆ ಆಸ್ಪತ್ರೆಯನ್ನು ಪ್ರಾರಂಭಿಸಬೇಕೆಂದು ಆಶಿಸಿದರು. ಅಡ್ಯಾರ್ ಕ್ಯಾನ್ಸರ್ ೧೯೫೪ರ ಜೂನ್ ೧೮ ರಂದು ಪ್ರಾರಂಭವಾಯಿತು.

## ಪ್ರಶಸ್ತಿಗಳು ಮತ್ತು ಪುಸ್ತಕಗಳು
ಮೈ ಎಕ್ಸ್ಪೀರಿಯನ್ಸ್ ಆಸ್ ಎ ಲೆಜಿಸ್ಲೇಟರ್  ಅವರು ಬರೆದ ಪುಸ್ತಕವಾಗಿದೆ.
೧೯೫೬ರಲ್ಲಿ ಭಾರತ ಸರ್ಕಾರ ಪದ್ಮಭೂಷಣ ಪ್ರಶಸ್ತಿ ನೀಡಿದೆ.

## ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು
ವರ್ಗ:ವೈದ್ಯರು
ಜೀರ್ಕೊಳವೆ

thumb|ಪ್ಲಾಸ್ಟಿಕ್ ಜೀರ್ಕೊಳವೆ

**ಜೀರ್ಕೊಳವೆ**ಯು ಮದ್ದನ್ನು ದೇಹದೊಳಗೆ ಹೋಗಿಸಲು, ಕಿವಿ, ಜಠರ, ಮೂತ್ರಕೋಶ, ಯೋನಿ, ಗರ್ಭಕೋಶ ಮುಂತಾದ ಅಂಗಗಳನ್ನು ತೊಳೆಯಲೂ ಉಪಯೋಗಿಸುವ ಉಪಕರಣ (ಸಿರಿಂಜ್). ಪಿಚಕಾರಿ ಪರ್ಯಾಯನಾಮ. ವುಡ್ ಎಂಬಾತ 1852ರಲ್ಲಿ ಚರ್ಮದಡಿ ಚುಚ್ಚುಮದ್ದು ಕೊಡಲು ಜೀರ್ಕೊಳವೆಯನ್ನು ಪ್ರಥಮಬಾರಿಗೆ ಉಪಯೋಗಿಸಿದನು. ಈ ಕೊಳವೆಯಲ್ಲಿ ಮೂರು ವಿಧದವು ಇವೆ. ಪೂರ್ಣವಾಗಿ ಗಾಜಿನಿಂದ ಮಾಡಿದವು. ಲೊಹ ಗಾಜು ಇವೆರಡನ್ನೂ ಉಪಯೋಗಿಸಿ ಮಾಡಿದವು ಮತ್ತು ಲ್ಯೂಯರ್ ಲಾಕ್ ಎಂಬ ಹೆಸರಿನವು. ಈ ಮೂರನೆಯದರಲ್ಲಿ ಸೂಜಿ ಕಳಚಿಕೊಳ್ಳದಂತೆ ತಿರುಚಿನಲ್ಲಿ ಭದ್ರವಾಗಿ ಸೇರಿಸಲು ಅನುಕೂಲತೆ ಉಂಟು. ಕಿವಿಯನ್ನು ತೊಳೆಯುವ ಜೀರ್ಕೊಳವೆಯನ್ನು ಪೂರ್ಣವಾಗಿ ಲೋಹದಿಂದ ಮಾಡಿರುತ್ತಾರೆ. ಜೀರ್ಕೊಳವೆಗಳನ್ನು ಕುದಿಸಿ ಅಥವಾ ಆಟೋಕ್ಲೇವಿನಲ್ಲಿ ಶುದ್ಧೀಕರಿಸಿ ಮತ್ತೆ ಉಪಯೋಗಿಸಬಹುದು. ಈಚೆಗೆ ಪಾಶ್ಚಿಮಾತ್ಯ ದೇಶಗಳಲ್ಲಿ ಒಮ್ಮೆ ಮಾತ್ರ ಉಪಯೋಗಿಸಿ ಬಿಸಾಡುವ ಪ್ಲಾಸ್ಟಿಕ್ ಜೀರ್ಕೊಳವೆ ಬಳಕೆಗೆ ಬಂದಿದೆ.
thumb
ಸೂಜಿಗಳು ಮತ್ತು ಜೀರ್ಕೊಳವೆಗಳ ಮರುಬಳಕೆಯಿಂದ ರೋಗಗಳು ಹರಡುತ್ತವೆ, ವಿಶೇಷವಾಗಿ ಎಚ್ಐವಿ ಹಾಗೂ ಹೆಪಟೈಟಿಸ್ ರೋಗಗಳು, ಅದೂ ಅಭಿಧಮನಿಯ ಮದ್ದು ಬಳಕೆದಾರರಲ್ಲಿ. ಜೀರ್ಕೊಳವೆಗಳನ್ನು ಮಧುಮೇಹ ರೋಗಿಗಳು ಕೂಡ ಸಾಮಾನ್ಯವಾಗಿ ಮರುಬಳಕೆ ಮಾಡುತ್ತಾರೆ, ಏಕೆಂದರೆ ಅವರು ದಿನದಲ್ಲಿ ಅನೇಕ ಇನ್ಸುಲಿನ್ ಚುಚ್ಚುಮದ್ದುಗಳನ್ನು ತೆಗೆದುಕೊಳ್ಳಬೇಕಾಗುವುದರಿಂದ ಅನೇಕರಿಗೆ ಇದು ಖರೀದಿ ಸಾಮರ್ಥ್ಯದ ಸಮಸ್ಯೆಯಾಗುತ್ತದೆ.

## ಬಾಹ್ಯ ಸಂಪರ್ಕಗಳು
*Inventors of the hypodermic syringe
*Hypodermic syringe patents
*Medical syringe patents 

ವರ್ಗ:ವೈದ್ಯಕೀಯ ಉಪಕರಣಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ